[Tertiris] Rekaan Alcatel 5 Dibina Nipis Dengan Skrin 18:9

Kongsian daripada @evleaks yang selalu mendedahkan maklumat mengenai telefon pintar tidak pernah mengecewakan. Terbaru, beliau berkongsi gambar menunjukkan ia sebuah peranti dari jenama Alcatel. Gambar yang dikongsi adalah sebuah peranti flagship dinamakan Alcatel 5 yang hadir dengan rekaan lain daripada yang lain.

Peranti ini akan hadir dengan skrin nisbah 18:9 dengan ruang bezel sangat nipis di bahagian dagu sementara sensor pengimbas cap jari telah dialihkan ke bahagian belakang. Di bahagian atas pula, terdapat dwi kamera untuk tujuan selfie sebaris dengan set earpiece dan sensor-sensor lain.

Di samping itu, telefon pintar ini akan dibekalkan dengan bateri sebesar 3,000mAh yang mana tidak begitu besar disebabkan ketebalan yang terhad. Kerangka badan pula dibina berasaskan logam berwarna emas serta tulisan jenama yang berkilat.

Peranti premium Alcatel 5 akan dipamerkan di CES 2018 di Barcelona minggu hadapan pada masa sama pelbagai peranti terbaru dari jenama lain akan turut diperkenalkan.


Huawei Membuka Stor Jualan Atas Talian Di Shopee Pula

Selepas melancarkan stor jalan rasmi di Lazada beberapa hari lalu, Huawei Malaysia mengumumkan pula mereka telah pun membuka stor jualan atas talian terbaru di platform Shopee.

Anda bolehlah melayari stor Huawei di Shopee untuk mendapatkan pelabagai produk dari mereka secara terus. Bagi promosi awal stor ini, Huawei akan menghadiahkan selfie stick bagi setiap pembelian peranti Huawei.


Samsung Galaxy A7 2018 Hadir Dengan Sistem Tri-Kamera Utama

Baru-baru ini kita didedahkan dengan ketirisan info mengenai peranti terbaru keluaran Samsung iaitu Samsung Galaxy A7 (2018). Walaupun belum dilancarkan secara rasmi di pasaran tempatan namun Samsung nampaknya telah mengumumkan peranti tersebut di laman sesawang rasminya.

Apa yang menariknya, pihak Samsung memaklumkan Samsung Galaxy A7 hadir dengan tiga kamera utama (sistem tri-kamera) di samping pengimbas cap jari pada bahagian sisi peranti. Ia dilengkapi dengan skrin sebesar 6-inci Super AMOLED beresolusi 2220 x 1080 piksel tanpa takuk.

Beralih pada bahagian teknikal, Samsung Galaxy A7 dijana pemproses lapan-teras 2.2GHz bersama tiga konfigurasi memori antaranya 4GB/64GB, 4GB/128GB, dan 6GB/128GB dan disokong oleh bateri berkapasiti 3300 mAh di dalamnya.

Dari segi rakaman gambar, sistem tri-kamera utama adalah kombinasi sensor 24-Megapixel f/1.7, 8-Megapixel f/2.4 lensa ultra lebar dan sensor kedalaman 5-Megapixel. Selain itu, melengkapkannya adalah kamera depan sebesar 24-Megapixel f/2.0 dengan sokongan flash.

Peranti ini masih lagi mempunyai bicu audio 3.5 mm selain sokongan audio Dolby ATMOS, NFC dan bluetooth 5.0. Samsung Galaxy A7 akan hadir dengan variasi 4 warna iaitu hitam, biru, tembaga, dan merah jambu. Pun begitu, tiada maklumat mengenai harga jualan diumumkan buat masa ini.


Vivo V11 Bakal Hadir Dengan Warna Fairy Pink?!

Seperti ramai yang sedia maklum, vivo sebelum ini hanya menawarkan vivo V11 dalam dua pilihan warna yang berbeza iaitu Starry Night dan Nebula yang mana telah diperkenalkan secara rasmi di pasaran Malaysia pada 13 September lalu.

Vivo nampaknya sekali lagi memberi kejutan buat para peminat setianya dengan memperkenalkan satu lagi warna baharu untuk siri tersebut dengan kemunculan warna Fairy Pink.

Menariknya lagi, vivo turut memberikan sentuhan ekslusif kepada edisi kali ini bagi memperagakan reka bentuk moden dan elegan untuk menambat hati ramai terutamanya golongan pengguna wanita.

Adakah anda sudah teruja untuk warna baharu ini? Jadi, sama-sama kita tunggu kemunculan ‘mereka’.

Baca juga :


MWC Shanghai 2019: HUAWEI Umum Jualan HUAWEI P30 Mencecah Sehingga Lebih 10 Juta Unit Dalam Masa 85 Hari!

Pada ketika ini syarikat telefon pintar terkemuka, HUAWEI yang mengalami krisis dengan Amerika Syaarikat, namun ia tidak menghentikan peranti HUAWEI dari terus melebarkan sayapnya. Buktinya, peranti terbaharu daripada mereka, HUAWEI P30 telah terjual lebih dari 10 juta unit dalam masa 85 hari sahaja!

Menurut Presiden Bahagian Produk Huawei, He Gang ketika di MWC Shanghai 2019, jualan yang menakjubkan ini memperlihatkan peranti ini menjadi antara siri peranti yang terkenal pada ketika ini.

Jika dibandingkan dengan jualan P20 dahulu, peranti HUAWEi P30 terjual 10 juta unit ini 62 lebih awal, menunjukkan penerimaan yang memberangsangkan daripada peminat.

Dengan keupayaan peranti HUAWEi P30 ini pastinya menjadi daya penarik buat mereka yang membeli peranti ini.


Simpl memenangi anugerah Syarikat Permulaan Teknologi Kewangan Terbaik Tahun Ini di India Fintech Awards 2020

– Simpl telah diiktiraf untuk inovasi perintisnya yang memperbaharui pengalaman pembayaran, kepada kedua-dua pedagang dan juga pengguna melalui penggunaan reka bentuk berpusatkan manusia dan kecerdasan mesin

BANGALORE, India, 29 Disember, 2020 /PRNewswire/ — Simpl, sebuah syarikat permulaan yang berpangkalan di Bengaluru telah memenangi anugerah Syarikat Permulaan Teknologi Kewangan (Fintech) Tahun Ini yang berprestij di India Fintech Awards 2020. Syarikat ini memperkasakan setiap saudagar untuk membina hubungan yang dipercayai dengan pelanggan mereka dalam setiap urus niaga digital.

India Fintech Award ialah sebahagian daripada India Fintech Forum yang mengiktiraf Usahawan/Perniagaan/Peneraju Fintech setiap tahun yang menunjukkan kejayaan signifikan melalui pelancaran produk dan perkhidmatan yang inovatif, pembaharuan kepada kategori perniagaan, penggunaan teknologi yang canggih, pemikiran kepemimpinan dan kesan ketara yang diberikan mereka terhadap keseluruhan ekosistem fintech.

Dengan lebih daripada 2,500 pedagang dalam talian yang terkemuka seperti Zomato, Bigbasket, Dunzo dan yang lain-lain dalam rangkaian saudagarnya, Simpl sedang membina masa depan pembayaran berasaskan kredit untuk pengguna mudah alih pertama di India– digital sepenuhnya, tanpa geseran, telus, terangkum semua dan diperibadikan.

Mengambil inspirasi daripada tradisi lama iaitu khaata atau tab (buku akaun) yang digunakan oleh pedagang dalam perkhidmatan kepada pelanggan tetap mereka, Simpl memperluas konsep ini kepada perdagangan digital. Simpl membolehkan pedagang untuk memberi pengalaman daftar keluar secara 1 klik yang selamat dan lancar kepada pengguna mereka serta para pengguna boleh mengumpul urus niaga mereka dengan sistem kredit Simpl iaitu Beli Sekarang Bayar Kemudian, mendapat perlindungan pembeli yang kukuh dan caj balik segera. Dengan memperkasakan pengalaman pembelian mudah alih yang canggih ini, Simpl membantu pedagang meningkatkan penukaran troli, saiz bakul dan kekerapan pesanan berserta memacu kesetiaan & pengekalan pelanggan mereka.

Bercakap tentang kemenangan anugerah tersebut, Nityanand Sharma, Pengasas Bersama & Ketua Pegawai Eksekutif-Simpl, berkata, “Pasukan kami berasa amat gembira mendapat anugerah ini. Kami berasa gembira dan berbangga dengan kemenangan ini, yang merupakan pengiktirafan terhadap kerja keras yang telah kami lakukan untuk membina produk yang mengubah sepenuhnya pengalaman pembayaran kepada pedagang dan juga pengguna. Kini, Simpl ialah platform kredit, bayar kemudian yang terbesar di dunia untuk pembayaran kecil yang kerap dilakukan. Kami berada di titik terpenting dalam merealisasikan matlamat kami untuk menjadikan sistem kredit kami, Beli Sekarang Bayar Kemudian sebagai cara pembayaran yang popular. Anugerah ini merupakan pengiktirafan untuk semua usaha yang telah dibuat oleh pasukan kami dalam mewujudkan cara baharu pembayaran dan pengalaman pengguna yang canggih.”

Tentang Simpl:

Simpl ialah syarikat permulaan India yang ditubuhkan pada tahun 2015 dan merupakan platform kredit, Bayar Kemudian yang terbesar di dunia untuk pembayaran kecil yang kerap dilakukan. Untuk mengetahui dengan lebih lanjut, sila layari Blog kami atau berhubung dengan kami di LinkedIn.

Hubungan Media:Supriya Namratapr@getsimpl.com

Keywords: Banking/Financial Service Computer/Electronics Electronic Commerce Multimedia/Online/Internet Awards Financial Technology

Source: PRNEWSWIRE


Grab Perluas Perkhidmatan Ke Beberapa Bandar Di Seluruh Malaysia

Grab memulakan pusingan pengembangannya ke beberapa bandar dan bandar-bandar kecil di kawasan luar bandar di bahagian Selatan dan Utara Semenanjung Malaysia. Ia diumumkan ketika majlis pelancaran Desamall@Mersing, yang dirasmikan oleh Menteri Pembangunan Luar Bandar, Yang Berhormat Datuk Dr. Hj. Abd Latiff Ahmad, pengembangan ini termasuk di Mersing, Segamat, Cameron Highlands, Pantai Remis dan Baling.

Pengembangan ini adalah sebahagian daripada perjalanan berterusan Grab untuk  memenuhi keperluan harian rakyat Malaysia malah membantu mewujudkan lebih banyak peluang untuk pekerja ekonomi gig dan perniagaan berkembang, dan mencapai keseimbangan bagi industri ini terus mampan.

Rancangan pengembangan ini akan menyaksikan perkhidmatan GrabCar di Mersing dan Segamat mulai akhir September 2020 dan seterusnya diikuti oleh perkhidmatan GrabFood dan GrabMart (100% tanpa tunai dengan GrabPay) yang dirancang untuk dilancarkan pada suku keempat tahun ini. Di Utara Semenanjung, Grab akan beroperasi di bandar-bandar seperti Cameron Highlands, Pantai Remis dan Baling.

Ini adalah sebahagian usaha Grab untuk memastikan tiada yang ketinggalan dalam ekonomi digital terutama masyarakat di luar bandar di mana pendapatan penengah adalah 41% lebih rendah daripada pendapatan penduduk bandar menurut Jabatan Perangkaan Malaysia (DOSM).

Grab juga telah memperluas inisiatif “Pakej Pikul Bersama” untuk rakan pemandu baru yang menyertai platform kami dengan menyediakan pembayaran balik sekali-sahaja sehingga RM120 untuk lesen PSV mereka dan RM70 untuk pemeriksaan permulaan kenderaan di PUSPAKOM. Inisiatif “Pakej Pikul Bersama” diwujudkan untuk membantu  rakan-pemandu melepasi beberapa proses peraturan ketika pertama kali diumumkan oleh Kementerian Pengangkutan pada tahun 2019.


Pra-Tempah Atas Talian OPPO R9s Valentine Red Sudah Habis, Namun Anda Masih Berpeluang Mendapatkannya Di…

WHAT?!!!! OPPO R9s HABIS DIJUAL?!

OPPO R9s Edisi Valentine Red yang baru sahaja menerima pra-tempah, telah habis dijual secara online. Bagi mereka yang masih mahu melakukan pra-tempah peranti edisi istimewa ini pada harga RM 1,789, anda perlu singgah ke mana-mana OPPO Concept Stores yang disenaraikan.

Nampaknya edisi istimewa ini cukup hangat dan jika anda tidak mahu terlepas peluang memilikinya, cepat-cepatlah lakukan pra-tempah di OPPO Concept Stores berdekatan anda.


realme X50 Pro 5G Bakal Sokong Kamera Utama Dengan Lensa 64MP

realme telah mengesahkan bahawa realme X50 Pro 5G bakal dilancarkan secara atas talian pada 24 Februari ini. Namun, kebocoran mengenainya masih tetap dikongsi. Terkini, sebuah imej penggoda tersebar mengesahkan bahawa realme X50 Pro 5G bakal menampilkan kamera utama dengan lensa 64MP.

Selain itu, ia juga menyokong sehingga 20X zoom hibrid – bermakna ia mungkin dilengkapi dengan kamera telephoto. realme X50 Pro 5G bakal dikuasai oleh Snapdragon 865 dengan sokongan mod 5G rangkaian Mandiri (SA) dan Bukan mandiri (NSA) sepenuhnya. Peranti ini juga bakal dilengkapi RAM sehingga 12GB LPDDR5 dan ruang storan 256GB. Sama – sama kita tunggu!


SKYWORTH pimpin dekad AIoT baharu dengan promosi Festival Televisyen Global SKYWORTH 2020

SHENZHEN, China, 1 April 2020 /PRNewswire/ — SKYWORTH, jenama televisyen global yang terkemuka dan pelopor bagi AIoT skrin besar, mengumumkan kembalinya Festival Televisyen Global SKYWORTH 2020 hari ini. Bagi mengucapkan terima kasih kepada pengguna atas sokongan berterusan mereka dan bagi menyambut Ulang Tahun ke-32 SKYWORTH pada 8 April 2020, jenama ini memperkenalkan Festival Televisyen Global dalam pelbagai pasaran. Semasa berlangsungnya Festival ini, pengguna boleh menikmati tawaran istimewa yang eksklusif dengan pembelian set televisyen SKYWORTH yang tertentu.

Festival Televisyen Global SKYWORTH tahun lalu popular dalam kalangan pengguna global dan membawa kepada bilangan jualan yang mengagumkan. Dalam sejam setengah yang pertama, lebih 60,000 peranti telah dijual; purata harga model yang dijual meningkat 20% berbanding tahun sebelumnya. SKYWORTH akan terus mempromosikan kecemerlangan teknikalnya tahun ini, menawarkan pelbagai faedah istimewa kepada pengguna yang membeli TV seperti hadiah, diskaun dan cabutan bertuah, yang berbeza antara pasaran dan disediakan secara dalam kedai dan pada platform jualan dalam talian SKYWORTH. Contoh-contoh hadiah terpilih termasuk pembesar suara tersuai SKYWORTH, pembersih udara boleh pakai dan peranti pintar yang lain.

Bagi memenuhi peningkatan permintaan terhadap skrin besar yang berkualiti tinggi, Festival Televisyen akan memperkenalkan TV 50″+ kepada pengguna yang memberikan pengalaman “lebih besar” apabila menonton sukan, filem, drama dan pelbagai kandungan dalam talian yang lain. Set TV yang dipromosikan di Festival ini termasuk UB7500 – mula dilancarkan di Filipina bagi meraikan penajaan SKYWORTH di Sukan Asia Tenggara 2019 dan kemudiannya dilancarkan di Indonesia, Vietnam, Malaysia dan Thailand; dan juga UB5500, UB5100 serta TB7000 dengan kemajuan AIoT yang mengaplikasikan versi terkini TV Android dan juga serasi dengan Amazon Alexa. TV pintar ini menyediakan pengalaman visual yang indah dengan sokongan teknologi daripada Google Assistant.

Tarikh pelancaran dan terma promosi berbeza merentas pasaran. Sila rujuk laman sesawang kami untuk maklumat lanjut. Unutk maklumat mengenai promosi, kunjungi https://www.skyworthoverseas.com, atau https://www.facebook.com/SkyworthGlobal/.

Latar Belakang SKYWORTH

SKYWORTH GROUP LIMITED (HKG: 00751) ialah pembekal yang terkemuka bagi penyelesaian teknologi yang canggih lagi unik dan mampu milik. Syarikat ini bernilai lebih US$ 19 bilion dan menggaji lebih 40,000 orang di seluruh dunia (sehingga 1 Mac 2019). Beribu pejabat di Shenzhen, “Lembah Silikon” China, SKYWORTH menawarkan barangan elektronik pengguna, peranti paparan, kotak set atas digital, monitor keselamatan, komunikasi rangkaian, semikonduktor, peti sejuk, mesin basuh, telefon bimbit dan lampu LED. Ditubuhkan pada tahun 1988, Syarikat ini kini merupakan salah satu daripada Lima Jenama TV Warna Terkemuka di dunia dan jenama terkemuka dalam pasaran industri paparan Cina. Ia juga merupakan penyedia global Tiga Terbaik bagi platform TV Android. Untuk maklumat lanjut, sila kunjungi: www.skyworthoverseas.com

Hubungan Media

Foto – https://photos.prnasia.com/prnh/20200326/2761644-1?lang=0

Source: PRNEWSWIRE


Komputer Riba Nipis Daripada LG Bakal Hadir Ke Malaysia

LG telah memperkenalkan komputer riba paling nipis pada awal tahun 2016, iaitu LG Gram 15 untuk pasaran antarabangsa. Terkini, LG Malaysia mempamerkan di Malaysia dan mengatakan ia bakal hadir di pasaran tempatan sekitar bulan Jun.

LG Gram 15 akan ditawarkan dalam dua variasi berbeza, iaitu Intel Core i5 dan juga Intel Core i7. LG Malaysia mengatakan versi asas akan ditawarkan pada harga sekitar RM4,500, sementara versi Core i7 dengan harga RM6,700. Buat masa ini, ia hanya sekadar harga anggaran sahaja dan harga jualan akhir akan diumumkan oleh LG kelak..

LG Gram 15 hadir dalam spesifikasi terkini, menawarkan paparan skrin berukuran 15.6 inci IPS beresolusi HD penuh, turut dikuasakan oleh cip Intel Core generasi ke-6 serta dilengkapi dengan port USB jenis-C. Komputer riba ini menyertakan memori sebanyak 8GB RAM serta menyokong memori dalaman SSD sebesar 512GB. Menampilkan rekaan berasaskan Magnesium Alloy, LG Gram 15 menawarkan masa penggunaan sehingga 7 jam tanpa henti.

Walaupun memfokuskan kepada kenipisan, pihak LG masih menyediakan papan kekunci penuh di samping turut melengkapkannya dengan numpad pada bahagian kanan papan kekunci.


Siri Rekmi K40 Bakal Dilancarkan Pada 25 Februari!! -Maklumat Kamera Kini Tertiris?

Redmi telah mengumumkan reka bentuk kamera belakang telefon baru. Gambar rasmi menunjukkan bahawa kamera belakang peranti baru menggunakan reka bentuk matriks, yang pada dasarnya sama dengan maklumat yang dinyatakan sebelumnya.

Menurut poster rasmi, Redmi K40 memiliki tiga kamera belakang, yang disusun secara menegak di sudut kiri atas panel belakang. Ketiga-tiga kamera berlainan ukuran. Kamera atas dan bawah mempunyai jejak terbesar, dan yang tengah mempunyai kamera terkecil. Nampaknya ada sensor berdampingan, dan pengiktirafan keseluruhannya sangat tinggi. Lampu kilat terletak di sebelah kanan kamera. Modul kamera belakang mempunyai reka bentuk matriks secara keseluruhan. Walaupun tidak sama dengan rendering yang terdedah sebelumnya, ia hampir sama.

Akan ada “dual flagship” yang dilancarkan pada 25 Februari. Kita dapat membuat spekulasi bahawa versi standard peranti baru mungkin dilengkapi dengan platform mudah alih Snapdragon 870, sementara versi Pro dilengkapi dengan platform mudah alih Snapdragon 888. Redmi secara rasmi menyatakan bahawa mesin baru “peningkatan produk + peningkatan kedudukan, model melebihi jangkaan, dan model adalah redmi.


Xiaomi Berkongsi Barisan Telefon Pintar Yang Bakal Menerima Kemas Kini MIUI 9.5

Xiaomi telah menawarkan kemas kini paparan antara MIUI 9 sejak beberapa bulan lepas, dan terkini pihak Xiaomi turut mengumumkan barisan telefon pintar yang akan menerima kemas kini MIUI 9.5 bermula penghujung Mac 2018 ini.

Kemas kini MIUI 9.5 ini akan mula ditawarkan bermula penghujung Mac 2018 untuk telefon pintar Redmi Note 3, Redmi Note 4, Mi Max, Mi Max Prime, Redmi 3S, Redmi 4 Prime dan juga Redmi 4A.

Manakala pada bulan April, Xiaomi akan menawarkan kemas kini yang sama untuk Redmi Note 5A Prime, Redmi Note 5A, Redmi 5A, Redmi 5 Plus, Redmi Note 5, Redmi 5, Mi Max 2, Mi 5, Redmi 4X, Mi 6 serta Mi MIX 2.

Kemudian pada penghujung April pula, Xiaomi menyasarkan pengenalan MIUI 9.5 untuk Mi Note 2, Mi 5s, Mi MIX, Mi Note 3, Mi 5s Plus, Redmi Note 2, Redmi 3, Redmi 4, Mi 3 dan juga Mi 4.

#MIUI 9.5 Global Stable ROM Starts Rolling Out: Redmi Note 4X, Mi Max and More! See more: https://t.co/IPFA96p518 pic.twitter.com/B7vTQ98Yvg

— MIUI (@miuirom) March 20, 2018

Sumber


“Concrete Genie” Bakal Tersedia Pada 9 Oktober 2019 – Ditawarkan Pada Harga Bemula RM129

Hai peminat setia Playstation! Ada berita gembira untuk korang ni. Sony Interactive Entertainment Singapore Limited (SIES) kini mengumumkan bahawa permainan “Concrete Genie” bakal ditawarkan untuk pasaran tempatan bermula 9 Oktober 2019.

Permainan ini boleh didapati pada harga runcit yang disyorkan bermula RM129 untuk edisi Standard Disc Blu-ray dan Edisi Digital Standard. Manakala, edisi Digital Deluxe pula ditawarkan pada harga RM169.

Bagi yang berminat, sesi pra tempahan untuk versi digital telah dibuka dan boleh didapati menerusi Playstation Store. Pembeli terawal berpeluang menerima sejumlah penawaran menarik termasuk Concrete Genie – Denska Dynamic Theme dan Concrete Genie Avatar Set bagi pembelian Edisi Digital Standard.

Bagi pembelian edisi Digital Deluxe pula didatangkan dengan penawaran lebih hebat termasuk  Concrete Genie – Pond Design Pack, The Music of Concrete Genie – Digital Soundtrack, Concrete Genie Digital Art Book dan Concrete Genie – Lighthouse Dynamic Theme sebagai bonus. Untuk maklumat lanjut, layari Playstation Asia.


Sertai OPPO Reno Festive Night Run & Menangi Hadiah Sejumlah RM10,000!

OPPO akan menganjurkan OPPO Reno Festive Night Run pada 21 Disember 2019 di KL Sports City, Bukit Jalil. OPPO juga telah menyediakan pelbagai hadiah menarik, termasuk wang tunai sebanyak RM1500 dan sebuah OPPO Reno 2 untuk dimenangi.

Bagi sesiapa yang berminat, anda boleh membeli tiket melalui laman rasmi OPPO Reno Festive Night Run. Senarai harga tiket seperti berikut:

Anda juga boleh mendapatkan tiket percuma yang bernilai RM55 apabila membeli peranti OPPO mulai hari ini, pendaftaran disertakan sekali dengan runner kit yang mempunyai baju-T edisi terhad dari New Balance, beg, pingat, e-sijil, nombor bib dan hadiah eksklusif dari penaja yang jumlah nilai sehingga RM164.

Waktu pengambilan runner kit diadakan pada 19 ~ 20 Disember di Atria Shopping Mall, mulai jam 11 pagi hingga 8 malam, sementara 21 Disember bermula 11 pagi hingga 3 petang di tempat yang sama.

Pendaftaran akan tamat pada 14 Disember, atau mencapai 2,500 pendaftaran. Jadi, kalau berminat jangan lepaskan peluang sambil berlari sambil menangi hadiah menarik dari OPPO.


Nikmati Hadiah & Diskaun Bernilai Sehingga RM20000 Bagi Pembelian Produk OPPO Di Shopee Dari 12 Hingga 14 November!!

Ada sesuatu yang menarik, bermula dari 12 hingga 14 November, anda berpeluang menikmati promosi bagi O-fans di OPPO Shopee.  Hadiah dan diskaun bernilai lebih daripada RM20000 untuk dimiliki.

Sertai kempen Share & Get Vaucher dan berpeluang memenangi 50% Shopee Coin casback vaucher. Jemput 4 rakan untuk menyertai kempen ini. Baucar akan diberikan apabila anda berbelanja minima RM100 di OPPO Shopee.

Tersedia hanya pada 12 November, dapatkan tawaran baucar 50% bagi mana-mana produk OPPO tanpa minima perbelanjaan di OPPO Shopee. Juga pada 12 hingga 14 November ini, di antara jam 12 pagi hingga 2 pagi, dapatkan baucar bernilai RM120 ketika berbelanja di OPPO Shopee Store.

Pada 15 November, 3 orang O-Fans yang paling banyak berbelanja dalam 1 resit, berpeluang memenangi hadiah utama OPPo Reno 2 bagi pemenang utama dan OPPo Enco W31 bagi tempat ke-dua dan Remax Powerbank bagi tempat ketiga.


vivo iQOO Pro 5G Bakal Dibina Dengan Bateri 4,500 mAh

vivo iQoo dijadualkan bakal muncul secara rasmi pada 22 Ogos 2019 – versi kemas kini dengan pemproses berkuasa terbaharu iaitu Snapdragon 855+. Kini, muncul satu lagi maklumat tertiris mengenai spesifikasi peranti berkenaan – ia disahkan mempunyai bateri berkapasiti 4,500 mAh.

Tiada sebarang maklumat lanjut berkaitan 5G yang didedahkan – sebaliknya hanya panel belakang peranti kini dikatakan berlegas secara meluas di media sosial. Menurut maklumat terdahulu, vivo iQoo 5G akan membawakan paparan bersaiz 6.41” Super AMOLED dengan pengimbas cap jari terbina pada skrin.

Enjin dalaman berkemungkinan dibantu oleh memori 8GB RAM bersama tiga pilihan storan dalaman iaitu – 128GB, 256GB dan 512GB. Dari segi kamera, peranti ini mungkin menyertakan kamera selfie 12MP dan tiga kamera belakang yang terdiri daripada lensa 48MP + 13MP + 12MP.

Pun begitu, maklumat tertiris masih lagi rumors dan belum diketahui kesahihannya. Sama-sama kita tunggu pelancaran rasmi kelak dan lihat apakah kejutan untuk kali ini. Kekal bersama eRing untuk lebih info terkini!

[SUMBER]


Huawei Mate 9 BLACK…COOL

Huawei Malaysia mengumumkan variasi warna terbaru untuk Huawei Mate 9. Warna hitam yang kami rasakan super cool ini akan mula dijual pada 3 Mac nanti. Jadi kepada mereka yang bercadang untuk mendapatkan Huawei Mate 9, bolehlah tunggu beberapa hari lagi dan lihat dahulu warna hitam ini, mana tahu melekat di hati.

Huawei Mate 9 BLACK akan dijual di semua Huawei Experience Stores, namun anda harus cepat kerana menurut Huawei unit jualan variasi terbaru ini adalah terhad. Harga jualan pula adalah RM 2,399.


Kempen Go-eCommerce Onboarding Boost Tawar PMKS MDR, fi penyertaan & ‘onboarding’ SIFAR Bagi Bantu Kurangkan Kos Mengalihkan Perniagaan Dari Luar Ke Dalam Talian!!

Melalui Kempen Go-eCommerce Onboarding dari 1 Julai hingga 31 Disember 2021, Boost akan menawarkan senarai manfaat berikut:

Untuk menggalakkan penggunaan e-dompet di PKS mikro tempatan, bermula 12 Julai, pengguna Boost boleh menikmati Cashback bernilai sehingga RM30 di Go-eCommerce Partner Wallet apabila bertraksaksi dengan pedagang tempatan. Cashback yang ditawarkan bertujuan menggalakkan transaksi berulang antara peniaga dan pelanggan. Setiap transaksi dengan perbelanjaan minimum RM20 membolehkan pengguna menerima RM3 cashback sebanyak maksimum 10 kali sepanjang tempoh kempen. Pengguna boleh menerima cashback ini dengan hanya membayar menggunakan Boost melalui Boost DuitNow QR atau Boost Business Payment Link di mana-mana pedagang tempatan.

Selain itu, Boost juga sedang mengusahakan solusi e-dagang end-to-end in-app pada tahun ini, untuk meningkatkan fungsi pelantar e-dompet omnisaluran.

PMKS yang berminat untuk onboarding dengan Boost bawah Kempen Go-eCommerce Onboarding boleh mendaftar dengan melayari http://myboost.com.my/business/campaign/go-ecommerce. Selepas mendaftar, wakil pasukan Pedagang Boost akan menghubungi dalam tempoh 5 hari bekerja.

Pengguna boleh mendapat maklumat terkini dengan mengikuti saluran media sosial rasmi Boost di Facebook (facebook.com/myboostapp) dan Instagram (instagram.com/myboostapp). Sebagai alternatif, sila layari www.myboost.com.my.


ANKER x Nintendo Switch Edition Power Bank Kini Di Shopee – Harga Bermula RM199! Promosi Masa Terhad!

Shout out kepada semua peminat Nintendo Switch! Koleksi Nintendo Switch Edition Power Banks kini tiba di Malaysia! Dengan teknologi Power Delivery, powerbank ini berupaya dicas semua dalam hanya 3 jam (menerusi USB-C) dan menawarkan pengalaman bermain lebih baik.

Lebih menarik, korang boleh dapatkan koleksi power bank ini pada harga yang best bersempena dengan perayaan Tahun Baru Cina ini! PROMOSI MASA TERHAD! Untuk menikmati promosi ini, korang hanya perlu menggunakan kod promosi ANKERXNIN80! So, tunggu apa lagi? Dapatkan secara eksklusif di Shopee sekarang!


Wiko Tommy3 – Telefon 18:9 Paling Murah Di Pasaran Berharga RM329

Wiko sebuah jenama yang sedang meningkat naik di pasaran global termasuk Malaysia kini memperkenalkan sebuah telefon pintar baharu. Ia dinamakan Wiko Tommy 3 menampilkan skrin bernisbah 18:9 – paling murah setakat ini jika dibandingkan dengan peranti 18:9 yang lain. Mengenakan tanda harga sebanyak RM329, ia didatangkan dengan perkakasan berspesifikasi asas.

Menjadi trend semasa, Wiko Tommy 3 menyediakan paparan bersaiz 5.45-inci IPS bersama pemproses Quad-core berkelajuan 1.3Ghz yang menyokong 4G LTE untuk prestasi yang lancar. Ia turut ditemani memori RAM 1GB dan storan 16GB.

Sistem kamera menempatkan sensor 8 Megapiksel pada bahagian belakang sementara 5 Megapiksel di sebelah depan. Ciri tambahan seperti Face Beauty, Live Filters, dan Time-Lapse turut didatangkan bersama.

Wiko Tommy 3 hadir dengan pilihan warna Anthracite, Gold, Bleen, dan Cherry Red. Peranti ini boleh didapati bermula 5 Mac 2018 (hari ini) di penjual sah seluruh Malaysia. Pelanggan juga akan menerima jaminan selama satu tahun.


Zoomlion Gamit Perhatian di Pameran bauma China 2020 dengan Pelancaran Jentera Pembinaan Pintar Generasi Seterusnya Peroleh Pesanan Bernilai Lebih $US3 Bilion

SHANGHAI, 30 November 2020 /PRNewswire/ — Zoomlion Heavy Industry Science & Technology Co., Ltd. (Zoomlion) mempersembahkan pameran luar terbesarnya di bauma China 2020 di Shanghai dan melancarkan pelbagai produk pintar yang berkualiti tinggi sepanjang pameran perdagangan antarabangsa selama tiga hari itu.

Zoomlion Wows at bauma China 2020 Exhibition with Launch of Next-Gen Intelligent Construction Machinery Securing Over $US3 Billion in Orders

Zoomlion mempamerkan lebih 50 set produk peralatan pembinaan daripada sembilan barisan produk di bauma China 2020. Melalui pelancaran produk baharu dan acara strim langsung dalam talian untuk berinteraksi dengan pelanggan global, Zoomlion telah menandatangani pesanan berjumlah CNY20 bilion ($US3.04 bilion) di bauma China setakat 26 November.

“Pameran ini mengetengahkan produk generasi 4.0 berkualiti tinggi dan pencapaian inovatif Zoomlion yang menonjolkan lonjakan kualitatif kecerdasan,” kata En. Guo Xuehong, Naib Presiden Zoomlion.

Menjadi peneraju dalam industri dengan produk pintar yang berkualiti tinggi dan inovatif

Pameran oleh Zoomlion di bauma China 2020 memberi gambaran ringkas terhadap masa depan jentera pembinaan dengan demonstrasi pengangkatan pintar tanpa kabin operasi, namun dengan pusat pengalaman kawalan jarak jauh 5G bagi memberikan bahagian “cerdas” peralatan ini keupayaan untuk menyentuh, merasa dan melihat.

ZTC-250NEV ialah kren trak elektrik pertama di dunia yang mempunyai visi mesin disepadukan, kecerdasan buatan dan komunikasi 5G, ia merupakan kren tanpa kabin, namun mempunyai “mata dan otak” bagi menyiapkan tugasan mengangkat pintar dengan menekan butang.

Kren perangkak ZCC18000 mempunyai muatan tan tertinggi di pameran perdagangan ini, mempunyai kapasiti angkat hebat yang menjadikannya model sempurna untuk pengangkatan kuasa angin di darat mahupun di laut. Ia dilengkapi dengan teknologi pemberat imbang beban lebih tanpa pendaratan yang dibangunkan sendiri oleh Zoomlion yang mengurangkan bahagian operasi sebanyak 60% dan memberi prestasi mengangkat yang utama dalam industri.

Zoomlion turut melancarkan ZT68J, platform kerja udara lengan-lurus terdorong diri yang mencatat rekod dunia dengan ketinggian 67.5 meter dan dalam masa yang sama menjamin prestasi lebih baik dalam operasi luar jalan dan kawalan pintar.

Peralatan mortar campuran kering syarikat berkenaan telah menerima pakai sistem pemeteran serbuk automatik berketepatan ultra tinggi yang berpaten, Powerdos. Fungsi-fungsi pintar seperti teknologi bum berongga, paip konkrit gentian karbon dan interaksi suara manusia-mesin serta sistem kawalan pintar ETI kren menara diiktiraf secara meluas oleh pengunjung ke pameran berkenaan mahupun audiens strim langsung global.

Ketika pasaran global pulih daripada kesan COVID-19, Zoomlion terus bertahan dengan penyelidikan dan pembangunan inovatif serta berharap dapat mencipta dan berkongsi dengan semua rakan kongsi. Pempamer ini mengehoskan strim langsung 24 jam dalam bahasa Cina dan bahasa Inggeris bagi membolehkan pelanggan global mengambil bahagian dalam bauma China 2020.

“Zoomlion tidak pernah mengubah visinya untuk berkongsi pencapaian industri dan membina bersama ekosfera industri. Kami berharap dapat membentuk masa depan pintar dan paling maju menurut prinsip-prinsip perundingan meluas, sumbangan bersama dan manfaat bersama,” kata En. Guo.

Latar Belakang Zoomlion

Ditubuhkan pada tahun 1992, Zoomlion Heavy Industry Science & Technology Co., Ltd. (01157.HK) ialah sebuah perusahaan pembuatan peralatan berkualiti tinggi yang menggabungkan jentera kejuruteraan, jentera pertanian dan perkhidmatan kewangan. Syarikat kini menjual lebih daripada 600 produk canggih daripada 56 barisan produk yang meliputi sepuluh kategori utama.

Keywords: Construction/Building Internet Technology Machinery Mining/Metals Telecommunications Transportation New products/services Trade show news

Source: PRNEWSWIRE


OPPO Reno5 F & OPPO BAND Dilancarkan Di Malaysia: Masing-Masing Berharga RM1199 & RM159!

OPPO Reno5 F akhirnya dilancarkan secara rasmi di Malaysia hari ini yang mana ia dijual pada harga RM1199!!!

Dari segi rekaan, OPPO Reno5 F hadir dengan rekaan yang sangat nipis dengan ketebalan hanya 7.8mm dan berat hanya 172g.

Skrin pula hadir dengan 6.43″ AMOLED dengan nisbah skrin ke kerangka 90.8%.

OPPO Reno 5F dilengkapi dengan pemproses MediaTek Helio P95, dan gabungan memori adalah 8GB RAM + 128GB ROM.

Dari segi fungsi kamera, OPPO Reno 5F dilengkapi dengan lensa empat kamera belakang, iaitu: Kamera utama ultra jelas 48MP + sudut ultra lebar 8MP + makro 2MP + 2MP. Kamera hadapan pula adalah 32MP.

Dari segi bateri, OPPO Reno5 F dilengkapi dengan bateri 4310mAh yang menyokong pengecasan pantas 30W. Ia mendakwa bahawa hanya memerlukan 56 minit untuk mengecas bateri sepenuhnya.

Pengguna yang berminat membeli OPPO Reno 5F boleh menebus kupon bernilai RM100 di My OPPO APP untuk menikmati diskaun RM100 semasa membeli OPPO Reno 5F.

Selain itu, pengguna juga dapat menikmati tiket filem GSC dan pakej popcorn percuma di My OPPO APP, dan membeli OPPO Reno 5F dari 15 April hingga 23 Mei, dan hanya menambah RM1 untuk mendapatkan fon kepala OPPO Enco W11.

OPPO juga mengeluarkan OPPO Band. Gelang ini terdapat dalam warna hitam dan lavender.

Hadir dengan skrin AMOLED 1,1 inci, dan ia juga menyokong reka bentuk 40 dail, yang membolehkan anda memilih dail kegemaran anda.

Untuk mod latihan, ia menyokong 12 mode latihan. Dalam fungsi kesehatan, ia juga memiliki fungsi pengesanan ketepuan oksigen darah.

Dari segi jangka hayat bateri, OPPO Band menyokong hayat bateri sehingga 12 hari. OPPO Band berharga RM159.


Panduan Penyiasatan UL 3300 Bantu Majukan Keselamatan Robot Pengguna, Perkhidmatan dan Pendidikan

Pengenalan dokumen pensijilan robot pengguna dan komersial pertama UL menangani masalah keselamatan interaksi manusia-robot

NORTHBROOK, Illinois, 1 September 2020 /PRNewswire/ — UL, syarikat sains keselamatan global yang terkemuka, telah mengeluarkan  UL 3300, Panduan Penyiasatan (OOI) untuk Robot Perkhidmatan, Komunikasi, Maklumat, Pendidikan dan Hiburan (SCIEE). Dokumen ini menerangkan keperluan yang digunakan untuk menilai keselamatan operasi robot yang memberi tumpuan kepada mobiliti pelbagai arah, bahaya kebakaran dan kejutan, manipulasi luaran, kelas pengguna, dan persekitaran penggunaan. Sejak robot SCIEE (disebut sky) yang biasanya beroperasi berdekatan manusia, panduan ini meletakkan keutamaan pada operasi robot yang selamat dalam pelbagai persekitaran di mana orang berada.

“Teknologi dan aplikasi robot berkembang dengan cepat dari segmen perindustrian dan pengeluaran ke ruang awam dan komersial serta dalam rumah untuk membantu dan meningkatkan kualiti kehidupan bagi manusia,” kata Michael Sakamoto, pengurus kanan jabatan Teknologi Pengguna UL. “Ketika trend ini berkembang, kebimbangan keselamatan tambahan, termasuk yang berkaitan dengan interaksi robot dan manusia, perlu dikenal pasti dan ditangani.”

Kemajuan teknologi yang pesat melahirkan generasi baharu robot yang memiliki keupayaan untuk melakukan pelbagai tugas di ruang-ruang terbuka dan bekerja dengan dan di samping manusia. Walaupun sudah menjadi tulang belakang dalam sektor perindustrian dan pengeluaran, robot generasi akan datang digunakan dalam persekitaran bukan tradisional, seperti kedai-kedai runcit, hotel, lapangan terbang, bank, pusat membeli belah dan ruang-ruang awam, termasuk kaki lima dan taman. Selain itu, mereka semakin kerap muncul di kediaman. Dengan meningkatnya jumlah orang yang tinggal bersendirian, robot perkhidmatan mungkin menjadi tambahan yang dialu-alukan dalam rumah tangga. Menurut satu pembentangan di World Robotics 2019 yang disampaikan oleh Persekutuan Antarabangsa Robotik (IFR), sektor robot perkhidmatan domestik dan profesional diramal akan berkembang lebih daripada 40% (CAGR) dalam tempoh tiga tahun akan datang. Walaupun ia telah menjadi industri yang bernilai $17.2 bilion, menurut IFR, COVID-19 telah mendorong pembangunan penyelesaian yang agresif untuk mengatasi pandemik ini.

Robot digunakan untuk meningkatkan kecekapan dan produktiviti. Dengan inovasi teknologi robotik terkini, mereka juga digunakan untuk menggalakkan perkhidmatan pelanggan, mengembangkan kefleksibelan operasi dan meningkatkan nilai jenama. Dengan minat terhadap robot yang semakin berkembang dalam semua bidang organisasi, daripada jenama dan pemasaran dan kepimpinan pengalaman pelanggan kepada ahli strategi perniagaan dan ketua IT, penerapan dan operasi robot yang selamat, terutamanya dalam domain awam, telah menjadi kebimbangan utama untuk perniagaan di seluruh dunia.

“UL 3300 menunjukkan bagaimana kami mengatasi kerumitan robot pengguna dan komersial yang semakin meningkat, seperti yang ditunjukkan dalam penyertaan dan kepimpinan aktif dalam pembangunan piawaian keselamatan robot, jawatankuasa teknikal dan kumpulan bekerja industri,” Sakamoto berkata. “Membantu untuk membawakan teknologi robot yang inovatif ke pasaran dengan cepat, pasukan kami bersedia untuk bekerjasama dengan pengeluar peralatan robot dan komponen seawal peringkat reka bentuk produk untuk membantu mengatasi potensi isu keselamatan dan mengelakkan penangguhan pengeluaran peringkat akhir yang memberi kesan kepada keuntungan dan kepercayaan pelanggan.”

Jabatan Pengunderait Makmal Piawaian UL, sekutu bukan untung kami, memulakan proses membangunkan piawaian persetujuan menggunakan UL 3300 OOI sebagai dokumen seed. Untuk memohon penyertaan dalam Panel Teknikal Piawaian, sila hubungi Deborah Prince, pengurus program piawaian, Pengunderait Makmal. Untuk membeli salinan UL 3300, sila lawati shopULstandards.com. Untuk maklumat lanjut atau meminta sebut harga untuk penilaian dan/atau pensijilan produk, hubungi ctech@ul.com.

Latar Belakang UL

UL membantu mewujudkan dunia yang lebih baik dengan menerapkan sains untuk menyelesaikan cabaran keselamatan, jaminan dan kelestarian. Kami memperkasakan kepercayaan dengan membolehkan penggunaan produk dan teknologi baharu yang inovatif dengan selamat. Semua orang di UL berkongsi semangat dan keghairahan untuk menjadikan dunia tempat yang lebih selamat. Semua usaha kami, daripada penyelidikan bebas dan pembangunan piawaian, pengujian dan pensijilan, hinggalah kepada menyediakan penyelesaian analitik dan digital, membantu meningkatkan kesejahteraan global. Perniagaan, industri, pemerintah, pihak berkuasa pengawalseliaan dan masyarakat mempercayai kami agar mereka dapat membuat keputusan yang lebih bijak. Untuk mengetahui lebih lanjut, lawati UL.com. Untuk mengetahui lebih lanjut mengenai aktiviti bukan untung kami, lawati UL.org.

Hubung akhbar:Steven BrewsterULsteven.brewster@ul.com1+847.664.8425

Logo – https://ering.com.my/wp-content/uploads/2020/09/panduan-penyiasatan-ul-3300-bantu-majukan-keselamatan-robot-pengguna-perkhidmatan-dan-pendidikan.jpg

Keywords: Art Computer/Electronics Entertainment Corporate Social Responsibility STEM (Science，Technology，Engineering，Mathematics)

Source: PRNEWSWIRE


HUAWEI Masih Tunggu Kebenaran Berkaitan Penggunaan Semula Android

Sedia maklum, Presiden Amerika Syarikat iaitu Donald Trump telah mengumumkan bahawa HUAWEI kini dibenarkan kembali untuk berurusan dengan Amerika Syarikat. Pun begitu, penarikan sekatan tersebut bukanlah pelepasan menyeluruh – sebaliknya tertumpu pada perkakasan dan perisian yang tidak mengancam keselamatan.

Satu persoalan lagi, adakah pelepasan ini adalah termasuk perkhidmatan Google? Menerusi kenyataan rasmi daripada HUAWEI, pihaknya masih menunggu kebenaran daripada Kementerian Perdagangan AS berhubung urusan dengan Google bagi meneruskan penggunaan semula sistem operasi Android.

[SUMBER]


theSkimm

theSkimm menjadikan anda lebih berpengetahuan dan sentiasa up to date. Aplikasi ini akan memberikan anda maklumat penting dan berita terhangat yang dijana khas untuk anda. Contohnya, sekiranya anda menetapkan untuk mendapatkan berita dan kemas kini tentang rancangan kegemaran anda, theSkimm akan memaparkan berita dan juga mengingatkan anda akan masa tayangan supaya anda tidak akan terlepas rancangan tersebut.

Apa yang lebih menarik adalah ia boleh terus mencipta peringatan pada kalendar iPhone anda. Muat turun aplikasi ini adalah percuma, namun anda perlu membayar yuran langganan setiap bulan pada kadar USD 2.99 (RM 12.08). Pengaktifan semula langganan adalah automatik, melainkan anda menyah aktif fungsi auto–renew.

Muat Turun

iOS


Video Penggoda Dikongsi! Redmi Mengacah Orang Ramai Dengan Produk Baharu?

Seakan menjadi kemestian apabila masuk tahun baru, para pengeluar peranti pintar bertungkus lumus untuk membawakan pelbagai produk baru kepada peminat setia. Redmi juga nampaknya tak nak ketinggalan apabila dilihat muncul dengan video penggoda – sekaligus memberi gambaran bahawa meraka bakal muncul dengan produk baharu tidak lama lagi.

The genesis of #Power begins here. ⚡ #MorePowerToRedmi is coming soon! pic.twitter.com/s6SJO49h5P

— Redmi India (@RedmiIndia) February 3, 2020

Pun begitu, video penggoda tersebut tidak mendedahkan sebarang info mengenai produk sebaliknya terus mengacah dengan mengatakan ia adalah sesuatu yang berkuasa dan menarik. Korang rasa apa ek? Tapi kami yakin, Redmi pasti mempunyai kejutan yang istimewa buat semu! Kekal bersama eRing untuk lebih info terkini!


Celcom Dan Digi Bakal Bergabung? Jadi Syarikat Komunikasi Terbesar Di Asia Tenggara

Baru-baru ini, Axiata dan Telenor telah mengumumkan bahawa mereka berhasrat menyatukan operasi kedua-dua syarikat berkenaan bagi rantau Asia. Hal ini membolehkan mereka menjadi antara syarikat gergasi di Asia Tenggara.

Ekoran daripada pengumuman ini menyaksikan perancangan Celcom Axiata Berhad dan Digi.com Berhad bakal digabungkan. Sekiranya hal ini terjadi, ia menjadikan syarikat tersebut menjadi syarikat telekomunikasi mudah-alih terbesar di Malaysia.

Namun perancangan gabungan ini masih berada di peringkat awal dan bergantung kepada persetujuan di antara Axiata dan Telenor serta pengesahan dari pihak berkuasa. Jadi sama-sama kita nantikan perkembangan gabungan ini.


Reviu Eksklusif: ZTE Blade A452, Pertaruhkan Bateri Sebesar 4000mAh

Walaupun hadir dalam kategori kelas pertengahan, ZTE Blade A452 telah menawarkan bateri yang besar iaitu berkapasiti 4000mAh. Tidak cukup dengan itu, ia tampil dengan fungsi baru yang dinamakan OTG Reverse Charge. Fungsi ini membolehkan anda mengecas smartphone lain dengan menggunakan peranti ini seperti sebuah powerbank. Malah kehadiran bateri berkapasiti 4000mAh juga mampu untuk mengecas peranti lain dengan lebih lama.

FIZIKAL:

1.Bateri Li-Ion Sebesar 4000mAhBateri merupakan salah satu faktor penting yang dititikberatkan oleh pengguna hari ini apabila ingin membeli sesebuah smartphone bukan? Kehadiran Blade A452 pastinya pilihan yang tepat buat anda, di mana ia menawarkan bateri Li-Ion berkapasiti 4000mAh yang mampu bertahan lebih lama. Malah kehadiran mod Power Saving pula akan mematikan semua aplikasi yang tidak digunakan sekali gus mampu menjimatkan bateri smartphone anda.

2.USB On-The-GoDengan bantuan kabel USB OTG, anda boleh terus melakukan pemindahan fail dengan lebih pantas dari smartphone ke pemacu USB dan sebaliknya. Fungsi ini nyata sangat praktikal bagi anda yang inginkan produktiviti optimum dalam menyelesaikan sesuatu tugasan walau di mana jua anda berada. Selain itu, anda juga boleh menyambungkan papan kekunci QWERTY dan juga tetikus komputer ke smartphone milik ZTE ini.

3.Sisi Smartphone

Berbeza dengan model ZTE yang menyokong kerangka unibodi, sisi kiri dan kanan Blade A452 ini kelihatan agak ringkas, di mana sisi kanan hanya menyediakan butang Power serta butang laras Volume sahaja. Manakala di bahagian sisi kiri pula kelihatan kosong tanpa sebarang butang mahupun slot kad SIM.

4.SpeakerSpeaker Blade A452 terletak di bahagian bawah panel belakang kerangkanya. Ia menawarkan sebuah lubang speaker, walau bagaimanapun menyebabkan kualiti audio sedikit terganggu jika anda meletakkan smartphone ini di atas permukaan yang rata. Dari segi kelantangan dan juga kualiti audio, ia boleh dianggap memuaskan kerana kekuatan speaker yang dihasilkan tidaklah begitu lantang.

APLIKASI MENARIK:

1.OTG Reverse ChargeLupa untuk membawa bateri tambahan ketika keluar? Usah risau kerana smartphone ini tampil dengan fungsi baru yang dinamakan OTG Reverse Charge. Ia membolehkan anda mengecas smartphone lain dengan menggunakan peranti ini seperti sebuah powerbank. Malah kehadiran bateri berkapasiti 4000mAh juga mampu untuk mengecas peranti lain dengan lebih lama.

2.Family ModeZTE Blade A452 juga sesuai untuk digunakan oleh golongan yang sudah berumur! Ini kerana, ia didatangkan dengan fungsi Family mode, di mana fungsi ini akan memaparkan UI yang lebih ringkas dan mesra pengguna. Selain mengekalkan fungsi yang sama, anda boleh menambah atau membuang fungsi yang tersedia jika merasakan ianya itu tidak diperlukan.

3.Mod Power SavingWalaupun telah dibekalkan dengan kapasiti bateri sebesar 4000mAh, pastinya ianya masih tidak mencukupi untuk pengguna tegar smartphone dalam melaksanakan tugasan seharian. Oleh kerana itu, ZTE telah menyediakan fungsi yang dipanggil Mod Power Saving. Ia pastinya sangat berguna buat anda kerana akan menjimatkan bateri dengan menutup aplikasi yang tidak digunakan.

4.Hard KeyApa yang editor suka mengenai smartphone ini adalah, ia hadir dengan dua pilihan butang yang dikenali sebagai Hard Key. Kini, anda boleh memilih butang Menu yang biasa digunakan sama ada butang Back, Home & Menu terletak pada sebelah kiri mahupun Menu, Home & Back dengan lampu LED berwarna biru.

Hasil Gambar:

KOMEN
Jika anda sedang mencari sebuah smartphone dengan harga berpatutan serta mempertaruhkan pemproses yang memuaskan dan fungsi multimedia yang menarik, model terbaru daripada ZTE ini pastinya pilihan yang tepat! ZTE Blade A452 menawarkan paparan skrin berukuran 5.0 inci beresolusi 1280×720 piksel yang menghasilkan paparan skrin yang masih baik terutamanya dari aspek kontras, warna dan juga sudut pandangan. Manakala dari segi multimedia pula, ia hanya menawarkan lensa penggambaran beresolusi 5 Megapiksel dengan kebolehan membuat penggambaran sehingga 8 Megapiksel dan menyediakan pelbagai mod menarik yang boleh dicuba. Namun begitu, terlalu banyak aplikasi blueware dipasang pada smartphone ini.


Healthy Vegetarian Recipes by Krautkopf, Makan Secara Sihat

Di dalam aplikasi ini, anda akan menjumpai lebih 80 resipi vegetarian dengan menggunakan bahan bermusim, setiap satu disertakan dengan fotografi  dan arahan mudah untuk anda mengikuti langkah demi langkah. Fokus resepi pada aplikasi ini adalah menggunakan bahan segar yang boleh didapatkan dari pasar tani tempatan.

Bagi mereka yang ingin mengamalkan diet yang sihat, aplikasi ini memang sesuai untuk anda kerana kebanyakan resepi  mempunyai kadar gula dan lemak yang rendah. Selain mengurangkan bahan-bahan kurang sihat, resipi dalam aplikasi ini memfokuskan kepada bahan segar, berkhasiat dengan teknik masakan yang mudah, supaya anda dapat menikmati makanan yang baik tanpa perlu mengerah keringat dan meluangkan banyak masa di dapur.


MWC 2019: Nokia 4.2 & Nokia 3.2 – Peranti Pertengahan Berasaskan Android One

Selain pengenalan awal Nokia 9 PureView dan Nokia 1 Plus kepada umum di acara MWC 2019, HMD Global juga membawa dua lagi peranti pertengahan yang berasaskan Android 9 Pie Go Edition ke pasaran, masing-masing adalah Nokia 4.2 dan Nokia 3.2.

Sokongan butang Google Assistant telah disediakan dan anda hanya perlu menekan sekali sahaja untuk mengaktifkan fungsi ini, kedua-dua peranti ini juga dibekalkan pilihan 2GB/3GB RAM serta 16GB/32GB ROM.

Nokia 4.2 mempunyai paparan skrin 5.71 inci HD+ a-Si TFT LCD bersama rekaan takuk yang menempatkan kamera swafoto 8MP, serta kamera utama Dual 13MP + 2MP pada panel belakang. Kuasa dalaman dijana dengan cip pemproses Snapdragon 439 dan kapasiti bateri sebesar 3,000mAh.

Sistem keselamatan seperti pengimbas cap jari dan pengecaman wajah juga disediakan bersama sambungan NFC, terdapat dua warna iaitu Hitam dan Pink Sand untuk dipilih.

Sementara Nokia 3.2 pula, ia dilengkapi dengan skrin 6.26 inci dengan sokongan cip pemproses Snapdragon 439. Bahagian kamera utama menggunakan lensa 13MP dan kamera hadapan 5MP, penggunaan kapasiti bateri lebih besar berbanding Nokia 4.2 iaitu sebesar 4,000mAh.

Walaupun Nokia 3.2 juga menyokong teknologi pengimbas cap jari, tetapi ia hanya sokong pada versi 32GB sahaja, terdapat dua warna untuk dipilih sama ada Hitam atau Steel.

Buat setakat ini kedua-dua peranti masih tidak diberitahu bila akan masuk ke pasaran tempatan.


Jabra Lancar Evolve 65e, Generasi Kedua Earbuds Tanpa Wayar Dengan Pensijilan UC Bagi Bunyi Yang Sangat baik!!!

Jabra baru-baru ini mengumumkan pelancaran terbaharu Evolve 65e yang merupakan neckband earbuds yang lembut serta ringan namun berkuasa dan akan tersedia pada April 2019. Berikut merupakan harga yang ditawarkan bagi Evolve 65e ini.

Evolve 65e ini direka untuk memberikan bunyi yang sangat baik dan pada masa yang sama menyokong penggunaan Skype bagi memastikan pengguna dapat mendengar bunyi dengan sangat jelas sama ada ketika mendengar muzik atau ketika bekerja.

Baterinya mampu untuk bertahan selama 8 jam ketika bercakap dan 13 jam ketika mendengar muzik. Earbuds ini didatangkan dengan Jabra Link 370 USB Bluetooth adapter, yang membenarkan sambungan serentak ke komputer riba anda atau PC dan telefon pintar anda.

Dengan jarak tanpa wayarnya adalah 30m bagi PC dan 10m bagi telefon pintar, pastinya membuatkan pengguna tidak terlepas sebarang panggilan penting. Jika anda tidak mahu diganggu, tukar kepada ‘busylight’ yang menjadi lambang kepada ‘jangan ganggu’.


Xinhua Silk Road: Acara promosi pelancongan kebudayaan diadakan di Daerah Zhongxian, Chongqing di barat daya China.

BEIJING, 2 Nov. 2020 /PRNewswire/ — Acara promosi pelancongan kebudayaan berskala besar, yang mempamerkan produk pelancongan berkualiti dan kebudayaan kreatif, telah diadakan pada hari Isnin di Daerah Zhongxian, Perbandaran Chongqing di barat daya China. Ketua daerah Huang Zuying berperanan sebagai promoter pelancongan kebudayaan dan memperkenalkan tarikan unik Daerah Zhongxian kepada warganet melalui penstriman langsung.

“Kesetiaan ialah teras rohaniah budaya Zhongxian,” ujar Huang, menambah bahawa daerah tersebut adalah satu-satunya yang dinamakan “kesetiaan” dalam sejarah China.

“Jika anda berminat dengan sejarah dan kemanusiaan, saya mengesyorkan Shibao Stockaded Village (Perkampungan Benteng Shibao), Pulau Huanghua, Muzium Zhongzhou, Kuil Baigong dan Jalan Purba Zhongzhou. Jika anda lebih suka tempat yang menarik dan menakjubkan, saya mengesyorkan anda menonton persembahan Flames and Fumes: Three Kingdoms (Api dan Asap: Tiga Kerajaan), pergi ke Lembah Huatian dan Bandar E-sukan, dan menyusuri Sungai Dongxi. Jika anda teringinkan tempat yang santai dan tenang, saya mengesyorkan anda melawat Three Gorges Orange County Pastoral Complex, Golden Flower dan Fruit Mountain, Taman Hutan Tianchi dan Perkampungan Air Guanhu di Pekan Maguan,” Huang mengesyorkan beberapa laluan pelancong yang berkualiti tinggi kepada warganet.

Perlu dinyatakan bahawa Shibao Stockaded Village, yang menghadap Sungai Yangtze dan dibina di atas batu-batan, dikenali sebagai salah satu daripada lapan bangunan ajaib di dunia. Persembahan Flames and Fumes: Three Kingdoms ialah pertunjukan pemandangan sebenar aras tinggi berdasarkan kisah sejarah.

Selain itu, Huang memperkenalkan makanan tempatan kepada warganet, termasuk tauhu tapai Zhongzhou, oren Zhongxian, ladu manis dan sebagainya.

Lihat pautan asal: https://en.imsilkroad.com/p/317197.html

Huang Zuying, ketua Daerah Zhongxian, mempromosikan pelancongan kebudayaan tempatan kepada warganet melalui penstriman langsung, pada hari Isnin.

Keywords: Amusement Parks and Tourist Attractions Art Computer/Electronics Entertainment Social Media Travel Trade show news

Source: PRNEWSWIRE


Reviu Eksklusif : HUAWEI Nova 4 Penerus Legasi Kegemilangan Siri Nova

Selepas menyaksikan kejayaan luar biasa yang digapai menerusi siri Huawei Nova 3, HUAWEI kini membawa pewaris baru untuk siri tersebut iaitu HUAWEI Nova 4. Model kali ini nampaknya dilengkapi teknologi hebat di samping reka bentuk baru yang lebih “fresh”. Namun, bolehkah telefon ini memberikan pengalaman penggunaan yang memuaskan?

HUAWEI Nova 4 dilengkapi skrin IPS LCD berukuran 6.4 inci bersama resolusi FHD+ (2310 x 1080 piksel). Tiada sebarang takuk disertakan sebaliknya model kali ini hadir dengan rekaan paparan berlubang yang memiliki bukaan kecil bersaiz 3.05mm.

Rekaan ini menjadikan paparan telefon kelihatan lebih besar dan pengguna kini tidak lagi “dihantui” dengan kewujudan bar hitam di atas peranti. Sekiranya masih kurang selesa dengan kehadiran lubang tersebut, anda boleh menyembunyikannya menerusi tetapan.

Beralih pada belakang, telefon ini membawakan tiga kamera utama – dipisahkan menjadi dua bahagian secara menegak (terdapat LED flash). Pengimbas cap jari fizikal berbentuk bulat turut terbina pada panel belakang.

Sisi kanan menempatkan dua butang kawalan fizikal iaitu butang laras suara dan butang kuasa. Dulang SIM pula terletak pada sisi kiri dan bicu audio 3.5mm terletak pada atas kerangka. Bahagian bawah tersedia port USB-C dan lubang pembesar suara.

HUAWEI Nova 4 menggunakan sistem operasi Android 9 Pie dan antaramuka EMUI 9.0. Persembahan antaramuka ini dilihat mesra pengguna dan memberikan pengalaman penggunaan yang baik. Paparannya sama sekali tidak menghampakan dan bentuk ikon juga tersusun kemas.

Bersamanya adalah penggunaan cip pemproses Kirin 970 digandingkan bersama RAM 8GB dan storan dalaman 128GB – menjadikan penggunaan peranti lebih lancar. Telefon ini turut disertakan sokongan GPU Turbo yang dinaik taraf bagi kepuasan berganda yang cekap.

Dalam ujian penanda aras yang dijalankan, kami mendapati telefon ini mencatatkan sebanyak 1773 mata untuk ujian tunggal dan 6367 mata untuk ujian pelbagai teras. Manakala, ujian antutu pula HUAWEI Nova 4 mencatatkan skor sebanyak 195012 mata.

Bateri sebesar 3,750 mAh disertakan pada telefon ini bersama sokongan pengecasan pantas 18W. Bagi pengecasan semula, kami mengambil masa sekitar 1 jam dan 50 minit untuk mencapai tahap penuh 100% menerusi USB-C. Pada penggunaan aktif, telefon ini mampu bertahan untuk sehari suntuk.

Bagi sistem keselamatan, HUAWEI Nova 4 menyertakan dua kaedah menerusi fungsi imbasan cap jari dan pengecaman wajah. Kami mendapati kedua-dua sistem keselamatan ini dilihat berfungsi dengan pantas dan responsif.

Sedia maklum, HUAWEI Nova 4 tersedia dalam dua varian iaitu versi asas : 20MP + 16MP (Ultra-Wide) + 2MP dan versi tinggi : 48MP + 16MP (Ultra-Wide) + 2MP. Namun, hanya versi asas sahaja yang ditawarkan untuk pasaran tempatan.

Penangkapan kamera utama lebih luas melalui lensa bersudut lebar sehingga 117 darjah yang mana membolehkan pengguna memuatkan lebih banyak subjek untuk dimuatkan ke dalam gambar tanpa berganjak ke belakang daripada sesuatu lokasi.

Selain itu, kamera utama juga membawakan keupayaan yang baik sekaligus dilihat mampu menghasilkan foto dengan jelas dan teliti. Warna terhasil juga kelihatan hidup dengan perwarnaan yang selesa untuk dilihat.

Penampilan sensor 25MP untuk kamera swafoto turut menjadi taruhan pada model kali ini bagi penghasilan foto selfie atau melakukan video call dengan lebih cantik. Sokongan kecerdasan buatan turut tersedia pada kedua-dua kamera.

Kualiti kamera hadapan dilihat membawakan keperincian swafoto yang tajam dan foto yang terhasildilihat cukup terang. Tidak ketinggalan, telefon ini turut hadir dengan kebolehan potrait mode pada kamera swafoto bagi menjadikan foto anda kelihatan lebih menarik.

Terdapat juga fungsi AR Lens menawarkan karakter emoji comel – boleh dikawal dengan hanya menggunakan wajah. Turut disertakan ciri-ciri terbaru HUAWEI Hivision : AI Shopping, AI Calorie dan sebagainya.

Bagi rakaman video, telefon ini bukan sahaja menyokong resolusi sehingga 4K, malah ia menyertakan sokongan penstabilan imej elektronik (EIS) – membolehkan rakaman diambil dengan lebih stabil. Melengkapi juga adalah fungsi gerak perlahan sehingga 480 fps.

Ciri menarik lain termasuk :  fungsi video ringtone –  membolehkan pengguna membuat rakaman video pendek dan menetapkannya sebagai nada dering. Selain itu, terdapat juga fungsi spotlight reel – membantu pengguna untuk membuat suntingan video pendek.  Berikut kami lampirkan hasil gambar daripada lensa HUAWEI Nova 4 :

Secara keseluruhannya, telefon ini berada pada tahap yang baik. Reka bentuk dan ciri yang “fresh” dilihat mampu menarik perhatian peminat setianya. Bagi kami, telefon pintar ini turut dilengkapi dengan spesifikasi yang tidak boleh dipandang sebelah mata.

Dengan aspek luaran dan dalamannya yang seimbang, boleh dikatakan ia mampu memenuhi citarasa ramai. Akhir kata, apa yang di tawarkan adalah baik. Bagi yang berminat, HUAWEI Nova 4 ditawarkan pada harga RM 1,899 dan ketersediaan bermula 14 Februari 2019.


HONOR 20 Habis Terjual Dalam Masa 3 Jam Sahaja!!!

Siapa sahaja yang tidak kenal dengan jenama telefon pintar terkenal ini, HONOR. HONOR  telah mengumumkan bahawa peranti baharunya iaitu HONOR 20 telah habis terjual dalam masa 3 jam sahaja di Malaysia pada hari pertama di brand’s official online store, hiHonor. Kejayaan ini ekoran daripada jualan yang memberangsangkan di China apabila ia terjual lebih dari 1 juta unit dalam 14 hari sahaja.

Peranti ini dijual pada harga RM1699 yang mana ia tersedia pada 21 Jun lalu di hiHonor, kedai rasmi HONOR di Shopee dan ke semua HONOR Experience Stores (HES). Kepantasan jualan peranti ini memperlihatkan penerimaan positif rakyat malaysia dengan peranti terbaharu ini.

Menariknya, pelanggan yang membeli peranti ini di kedai atas talian layak memiliki HONOR FlyPods Lite dan HONOR backpack.

HONOR 20 ini pastinya merupakan peranti yang menakjubkan. Dihadirkan dengan cipset Kirin 980 terbaharu dengan disertakan 6GB RAM dan 128GB ROM. Ia tersedia dengan 2 warna iaitu Midnight Black dan Sapphire Blue. HONOR 20 masih lagi tersedia untuk pembelian di Shopee dah HES di seluruh negara.

Bagi mendapatkan maklumat lanjut, bolehlah layari laman sesawang HONOR’s official e-commerce danportal hiHonor atau di laman rasmi Facebook HONOR.


Maxis RE: Collection – Raikan Tahun Baru Cina Dengan Teknologi Khas Warga Emas & Orang Tersayang

Setiap perayaan menandakan detik penting dan penuh kenangan manis bagi semua orang, namun tidak pula bagi warga emas yang menghidapi demensia. Kenangan gembira mereka mungkin akan semakin pudar, jadi Maxis ingin meraikan Tahun Baru Cina 2020 bersama warga emas dengan memperkenalkan aplikasi RE: Collection.

Aplikasi kenangan peribadi ini membolehkan pengguna merakam detik-detik kegemaran, serta membolehkan ahli keluarga mengguna analisis data untuk memahami apa pemacu ingatan yang penting bagi pesakit demensia.

Pada masa yang sama, Maxis juga melancarkan UnforgetTABLE, sebuah Meja Pintar yang dikuasakan oleh 5G Maxis untuk mengiktiraf objek serta analisis gelombang otak. Apabila objek dengan sensor diletakkan di atas Meja Pintar, ia akan memainkan semula video kenangan yang berkaitan pada skrin.

Apabila pengguna memakai sensor alat dengar, Meja Pintar boleh memaparkan output gelombang otak keadaan mental mereka pada skrin, contohnya perasaan ketenangan, keseronokan, kebosanan, kesedihan dan sebagainya. Analisis ini membolehkan penjaga dapat memahami pesakit demensia dengan lebih baik, pameran ini terbuka kepada orang awam di Pusat Maxis, KLCC mulai sekarang.

Maklumat lanjut mengenai Maxis RE: Collection, layari laman rasmi Maxis CNY 2020.


Facebook Mengharapkan Lebih Banyak Kemas Kini Status Peribadi Dengan Ciri Baru List

Facebook adalah sebuah aplikasi laman sosial yang paling ramai dimuat turun sepanjang tahun 2017. Selepas melancarkan ciri latar belakang berwarna-warni setahun yang lepas, kini Facebook kembali dengan fungsi baru iaitu List. Ia membolehkan pengguna membuat senarai dan berkongsi senarai tersebut pada status peribadi.

Selain boleh membuat status berlatar belakang warna-warni serta emoji, dengan ciri List pengguna juga boleh berkongsi senarai tempat percutian idaman, restoran yang ingin dicuba, filem terbaik ditonton dan pelbagai lagi.

Buat masa sekarang, fungsi ini akan diaktifkan secara berperingkat bermula hari ini. Matlamat utama Facebook adalah untuk mendorong pengguna menyiarkan lebih banyak kemas kini peribadi serta dapat meningkatkan interaksi antara pengguna dengan kenalan di laman sosial.

Sumber


ERICA Kini Tersedia Di PlayStation 4 – Harga Jualan RM39!

Hai gais! Ini berita baik buat semua peminat PS4 and the gang! Sony Interactive Entertainment Singapore Limited (SIES) kini mengumumkan bahawa permainan realiti triller, ERICA kini boleh didapati di Playstation 4 – ditawarkan pada harga RM39 sahaja! Bagi yang berminat, jangan lupa dapatkan segera di PlayStation Store hari ini juga!

Sebuah permaianan interaktif realiti triler di mana pemain perlu memilih aksi yang diberikan bagi menetukan jalan cerita. Erica membolehkan pemain untuk melibatkan diri dalam video secara langsung dan membuat pilihan menerusi sentuhan fizikal – sekaligua menawarkan pengalaman yang lancar.

Setiap pilihan mempunyai kesan yang mendalam terhadap apa yang bakal dilihat oleh pemain- dengan keputusan yang kerap membolehkan interaksi berterusan. Dengan masa penggerakan filem panjang ciri dan sinematik skrin penuh , Erica menawarkan pengalaman seperti filem di mana pemain dapat membentuk apa yang mereka tonton.


Fever Marvel’s Avengers! Samsung Tawarkan PERCUMA Sarung Pelindung Edisi Avengers Khas Setiap Pembelian Siri Galaxy S10!

24 April adalah hari besar-besaran khas peminat Marvel’s kerana tayangan filem Avengers: End Game yang dinanti-nantikan akhirnya tiba!

Sempena penayangan filem ini, Samsung Malaysia telah menawarkan tiga sarung pelindung khas edisi Avengers bagi sesiapa yang membeli Galaxy S10+ atau S10. Tiga pilihan terdiri daripada Iron Man, Captain America dan The Avengers yang bernilai RM 159 seunit.

Tawaran menarik ini bermula 12 hingga 30 April, yang berminat cepat dapatkan satu sementara stok habis kerana ia sangat terhad.


Globalization Partners Mengautomasikan Pengembangan Global Sepenuhnya

Memperkembangkan perniagaan ke negara baharu sekarang hanya dengan beberapa klik di hadapan

BOSTON, 29 Oktober 2020 /PRNewswire/ — Globalization Partners, yang mempermudah perniagaan global dengan membolehkan syarikat melantik bakat di lebih daripada 180 buah negara tanpa bersusah payah untuk menyiapkan pejabat cawangan atau anak syarikat antarabangsa, hari ini mengumumkan evolusi seterusnya platform Employer of Record (EOR) miliknya dengan melancarkan Self-Service Global Expansion Experience.

Dibangunkan sendiri oleh pasukan jurutera dan pakar industri bertaraf dunia, Pengalaman Pengembangan Global Layan Diri merupakan perjalanan berasaskan awan, dibimbing oleh pelanggan yang melancarkan proses mewujudkan pasukan global dengan meletakkan keperluan khusus negara pada perkhidmatan di hujung jari pelanggan. Syarikat boleh memilih negara baharu untuk diteroka, meluluskan kos untuk mengambil bakat yang dikenal pasti, menghasilkan kontrak pekerjaan yang mematuhi peraturan tempatan dan mengeluarkan faedah insurans. Para pekerja disokong melalui entiti Globalization Partners di setiap negara, membolehkan pelanggan mengatasi masalah berkaitan navigasi perundangan rentas sempadan, sumber manusia dan cukai dalaman. Teknologi Globalization Partners mempermudah dan mempercepat proses pengambilan pekerja antarabangsa, tetapi automasi tidak selalu dapat menggantikan nilai akses kepada pakar industri. Itulah sebabnya, apabila diperlukan, perkhidmatan yang diperibadikan daripada pasukan Globalization Partners sentiasa tersedia hanya dengan satu klik sahaja.

Pengalaman Self-Service Global Expansion Experience adalah sebahagian daripada platform EOR Globalization Partners yang membolehkan perniagaan berkembang dan menguruskan pasukan global mereka–semuanya pada satu tempat. Teknologi automatik muncul pada saat di mana industri Employer of Record semakin meningkat sebagai alat untuk syarikat yang berpandangan ke depan untuk mengembangkan pasukan mereka ke peringkat global. Laporan terbaharu dari firma penganalisis industri NelsonHall mendapati bahawa walaupun terdapat kesan ekonomi global terhadap pandemik COVID-19 baru-baru ini, pembeli perkhidmatan EOR global tidak menunjukkan tanda-tanda untuk menghentikan usaha pengembangan mereka, dengan EMEA dan APAC menjadi kawasan sasaran utama untuk pengembangan. Penyelidikan ini juga menamakan Globalization Partners sebagai peneraju industri dalam kalangan rakan sejawatnya.

Globalization Partners adalah satu-satunya EOR Global dengan platform yang sepenuhnya diperkemas serta infrastruktur undang-undang global dalaman, yang memastikan kualiti dan kepatuhan yang diberikannya kepada pelanggan.  Gabungan ini sangat penting memandangkan employer of record menguruskan harta intelek yang dihasilkan oleh pekerja dan masalah rentas sempadan lain yang kompleks untuk pelanggannya.

“Nilai teras model bagi perkhidmatan EOR global berpusat pada kemampuannya untuk memberi lebih kepantasan dan ketangkasan pada Sumber Manusia dalam menyokong inisiatif pengembangan global perniagaan yang patuh dan tepat pada masanya,” menurut Pete Tiliakos, Penganalisis Penyelidikan Utama, NelsonHall. “Penyerapan teknologi dan automasi moden seperti Self-Service Global Expansion Experience akan mempercepat kepantasan dalam melaksanakan inisiatif strategik, seterusnya akan memperkuat nilai layanan dengan memperkukuh perusahaan multinasional dengan kemampuan berdasarkan permintaan untuk menilai, mengikat kontrak dan mengembangkan bakat dalam negara yang disasarkan.”

Sebagai EOR, Globalization Partners membolehkan syarikat-syarikat mengambil pekerja di mana saja di dunia dan berkembang ke wilayah baharu tanpa perlu membuat pelaburan yang mahal dan memakan masa untuk anak syarikat atau pejabat cawangan. EOR berfungsi sebagai majikan yang sah, menguruskan gaji, cukai dan faedah, dan memastikan kepatuhan terhadap undang-undang dan peraturan pekerjaan tempatan, memberikan kebebasan kepada syarikat untuk mengurus dan mengarahkan pekerjaan harian anggota pasukan mereka. Walaupun Globalization Partners sentiasa memberikan kemampuan ini, platform teknologi EOR yang baru ditingkatkan membolehkan syarikat bergerak lebih pantas ke wilayah baharu sehingga mereka menjadi lebih kompetitif di peringkat antarabangsa.

Platform teknologi EOR Globalization Partners berasaskan awan dan dapat diakses secara global melalui peranti mudah alih atau desktop. Di antara banyak ciri dan kemampuannya adalah pengalaman kontrak pekerjaan automatik yang membolehkan syarikat membuat tawaran pekerjaan yang kompetitif dengan cekap dan memuaskan. Ini juga menyediakan fungsi pelaporan yang memberi kekuatan kepada pasukan kewangan dengan pelaporan invois terperinci oleh negara dan pekerja, dan pusat bantuan yang menyediakan kandungan sokongan yang luas dan kemampuan untuk berhubung dengan pakar subjek. Tidak seperti tawaran kompetitif yang disatukan daripada pelbagai sumber, teknologi EOR syarikat dibangunkan sendiri oleh Globalization Partners pada satu platform untuk pengalaman pengguna yang lebih bersepadu.

“Kelewatan pematuhan dan proses yang ketinggalan zaman boleh menyebabkan kehilangan bakat teratas dan kehilangan peluang di pasaran baharu,” kata Gerard Keating, CTO Globalization Partners. “Self-Service Global Expansion Experience kami membolehkan pelanggan kami memperluas tenaga kerja global mereka dengan mudah melalui pengalaman pengguna interaktif yang mudah digunakan untuk meneroka perincian kepatuhan bagi mana-mana negara dan menandatangani kontrak semuanya dalam platform yang sama.”

Selain itu, teknologi Globalization Partners menyediakan pelanggan dengan pelbagai ciri berguna yang lain:

Tentang Globalization PartnersGlobalization Partners membolehkan syarikat berkembang dengan cepat dan mudah di peringkat antarabangsa di enam benua dan lebih daripada 180 buah negara. Model Employer of Record (EOR) Global kami membolehkan syarikat mengambil pekerja hanya dalam beberapa hari bekerja tanpa perlu menavigasi masalah perundangan, cukai dan sumber daya manusia yang rumit dan teknologi bertenaga AI kami menjadikan keseluruhan proses pengembangan global berada di hujung jari anda. Apabila syarikat memperoleh bakat terbaik, ahli pasukan tersebut menggunakan penggajian kami yang mematuhi peraturan tempatan. Kami adalah penyelesaian yang paling boleh dipercayai di pasaran dan menawarkan perkhidmatan sokongan premium 24/7/365. Kami mempunyai pasukan dan pejabat di seluruh dunia dengan ibu pejabat global yang terletak di Boston dan California dan ibu pejabat serantau di London, Ireland, Singapura dan Dubai.

Globalization Partners secara konsisten mencapai 97% penilaian kepuasan pelanggan yang mana dengan itu memudahkan syarikat melangkah ke peringkat global. Untuk mengetahui lebih lanjut, sila layari: globalization-partners.com atau berhubung dengan kami melalui Twitter, LinkedIn, Facebook, atau dengan menyemak Blog kami.

Sila Hubungi:Karen PantinasKpantinas@globalization-partners.com 617-729-4466

Video – https://youtu.be/0ltYvCtnoxc   Logo – https://ering.com.my/wp-content/uploads/2020/10/globalization-partners-mengautomasikan-pengembangan-global-sepenuhnya.jpg

Keywords: Computer Software Computer/Electronics Workforce Management/Human Resources New products/services

Source: PRNEWSWIRE


Perbandingan Peranti Flagship: iPhone 11 Pro Max vs Samsung Galaxy Note 10+ vs HUAWEI P30 Pro

Okay gaissss…. siri iPhone 11 dah rasmi!
Okay ke tak harga jualan tu?!

Tentu ramai juga akan tertanya-tanya, berbaloi ke kalau beli? Atau antara peranti flagship manakah yang lebih hebat? Apa bezanya?

Di sini kami senaraikan 3 peranti flagship yang setanding, iaitu iPhone 11 Pro Max, Samsung Galaxy Note 10+ dan HUAWEI P30 Pro (Mate 30 belum rasmi lagi, so terpaksa ambil siri P dulu ya~).


Samsung Gear Sport Dan Gear Fit2 Pro Akan Berada Di Malaysia Bermula Penghujung September Ini

Samsung baru-baru ini melancarkan beberapa produk terbaru di bawah siri peranti boleh pakai. Antaranya ialah Gear Sport, Gear IconX 2018, dan Gear Fit2 Pro. Kesemuanya ini diperkenalkan kepada umum yang mementingkan kecergasan fizikal dan mengamalkan cara hidup yang sihat.

Dalam majlis pelancaran ini, Samsung Gear Sport dan Gear Fit2 Pro muncul dengan ciri-ciri kesihatan yang mudah untuk digunakan. Kedua-duanya mendapat sokongan kalis air yang mampu merekodkan masa pusingan semasa berenang. Malah, fungsi bacaan kadar degupan jantung juga lebih tepat dengan pemantauan masa sebenar. Selain itu, pengesan aktiviti automatik pula akan mengenalpasti senaman anda seperti tidur, berlari, ataupun mengayuh basikal mengikut kategori yang berbeza.

Samsung Gear Sport dilengkapi dengan paparan Super AMOLED bersaiz 1.2 inci kini lebih kukuh dengan rekaan tahan lasak tahap ketenteraan. Tali yang boleh ditukar pula membolehkan pengguna menukarnya mengikut kesesuaian sesuatu tempat. Ciri yang menarik pada jam pintar ini antaranya ialah ia boleh mengawal peranti IoT melalui sambungan Samsung Connect, fungsi NFC melancarkan lagi pengalaman membeli-belah menerusi Samsung Pay. Di samping, ia juga boleh menjadi alat kawalan untuk pembentangan PowerPoint atau Samsung Gear VR. Peranti ini boleh didapati dengan pilihan warna Biru dan juga Hitam.

Sementara Samsung Gear Fit2 Pro hadir dengan reka bentuk bersegi, dilengkapi paparan Super AMOLED berukuran 1.5 inci, ia mampu menghasilkan warna yang lebih jitu, terang serta jelas. Malah, reka bentuk yang ergonomik bersama tali yang ringan ini sangat selesa dipakai di dalam atau diluar bangunan. Jam pintar ini dipadankan dengan dua warna iaitu Merah dan Hitam.

Gear Fit2 Pro akan mula berada di pasaran Malaysia mulai penghujung September ini manakala Gear Sport pula akan menjengah pasaran tempatan seawal November depan.


MediaTek Helio G80 Rasmi – Chipset Berfokus Pada Permainan Mudah Alih Untuk Peranti Mid – Range

MediaTek kini memperluaskan lagi barisan chipset siri Helio G keluaran mereka menerusi kemunculan MediaTek Helio G80. MediaTek mengatakan pengenalan chipset baharu ini disasarkan kepada mereka yang mencari ciri-ciri pemainanan mudah alih yang mewah pada peranti bajet. Lebih menarik, ia disertakan dengan peningkatan ketara termasuk teknologi HyperEngine Game, sokongan multi kamera dan built-in VoW (voice on wakeup).

MediaTek Helio G80 menggunakan 2 teras ARM Cortex-A75 yang mencatatkan kelajuan pada 2.0 GHz dan dipasang dengan 6teras ARM Cortex-A55 yang berjalan pada 1.8 GHz. Ia juga didatangkan dengan sokongan GPU Mali-G52 – berjalan pada 950 MHz. Bagi sambungan, chipset menggunakan modem Cat-7 LTE dengan sokongan 2xCA. Ia juga dilengkapi dengan Wi-Fi 802.11ac 1×1, Bluetooth 5.0, GPS + GLONASS, BeiDou dan Galileo. Peranti pintar yang dikuasakan oleh chipset ini dijangka muncul di India sebelum akhir suku ini .

Artikel Berkaitan :


Samsung Galaxy M30s Bakal Sokong Bateri 6,000 mAh – Diperkenal Pada 18 September 2019!

Sebelum ini ramai yang berteka-teki mengenai peranti terbaru Samsung dengan kapasiti 6,000mAh kan? Okay gais! Akhirnya terjawab…Peranti dimaksudkan adalah Samsung M30s! Aha! Apa yang menariknya lagi, Samsung kini mendedahkan ia bakal diperkenal pada 18 September 2019! Wow!

Video penggoda juga kini telah dikongsi menerusi laman Amazon India – sekaligus mendedahkan beberapa ciri utama peranti. Memetik video pendek tersebut, peranti ini bakal membawakan paparan Infinity-U dengan panel Super AMOLED.

Selain itu, ia juga bakal dibina dengan persediaan tiga kamera utama dan paling penting adalah bateri berkepasiti 6,000mAh! Pun begitu, Samsung masih berteka-teki mengenai cip pemproses yang digunapakai- sebaliknya terus menggoda dengan persediaan cip yang berkuasa.

Jika diteliti, rekaan kamera terlihat agak berbeza untuk kali ini – di mana lensa utama dan LED Flash berkongsi dalam ‘rumah’ yang sama. Seterusnya, ia dilihat menyertakan sokongan pengimbas cap jari fizikal pada panel belakang untuk tujuan keselamatan. Anda teruja? Sama-sama kita tunggu!

[SUMBER]


Realme Naik Taraf Imej & Hadir Dengan Produk Sampingan Baru Khusus Buat Golongan Muda

Realme kini mengumumkan bahawa mereka telah pun menaik taraf imej dan bahan visual jenamanya untuk menyediakan pengalaman visual baru kepada pengguna muda di seluruh dunia.

Di samping itu, Realme juga kini hadir dengan  beberapa produk sampingan baru bersama rekaaan mengagumkan yang dilihat mengambil kira nilai estetik anak muda seperti T-shirt, sweater dan banyak lagi.

Melaluinya, Realme ingin terus mengukuhkan kedudukannya menjadi ikon untuk golongan muda di seluruh dunia. Selain itu, mereka juga ingin mewujudkan lebih banyak peluang untuk anak-anak muda tampil menyerlahkan diri – tidak terbatas kepada telefon semata-mata.

Selain itu, Realme juga  akan terus menaik taraf pengalaman jenamanya yang komprehensif agar lebih ramai golongan muda di serata dunia dapat menikmati produk kegemaran mereka.


Digi Perkenalkan Pembayaran Tanpa Tunai vcash

Digi hari ini telah menandatangani satu perjanjian yang melantik rangkaian pembayaran dalam talian MOLPay dan iPay88 sebagai rakan kongsi untuk vcash iaitu perkhidmatan pembayaran mudah alih. Di bawah perjanjian ini, vcash akan menyediakan pilihan pembayaran untuk pengguna di bawah rangkaian pembayaran MOLPay dan iPay88.

Ia membolehkan pelanggan berurusan dengan peniaga hanya menggunakan vcash di kedai online di seluruh negara. vcash adalah aplikasi pembayaran mudah alih yang mudah digunakan untuk membayar, menghantar, meminta dan menyimpan wang. Perkhidmatan ini tersedia untuk semua rakyat Malaysia tanpa mengira pengendali telkom.

Kerjasama dengan MOLPay dan iPay88 ini dikatakan akan menarik lebih ramai rakyat Malaysia untuk memulakan transaksi vcash tanpa menggunakan kad debit atau kad kredit. Secara tidak langsung, ia akan membuka satu gerbang pembayaran utama di Malaysia kelak. Malah, tidak lama lagi peniaga terkemuka seperti Lazada, 11street, dan lain-lain turut akan menyertai platfom e-Wallet vcash.

Dari segi keselamatan, ia setaraf dengan sistem perbankan termasuk dari segi pembayaran urus niaga, deposit wang tunai, serta penghantaran wang kepada rakan dan keluarga selain pemindahan dana peer-to-peer (P2P). Urusan P2P dan ePayment adalah percuma untuk semua pengguna.

vcash boleh digunakan dengan mudah secara online atau offline. Pengguna hanya perlu memuat turun aplikasi ini secara percuma di Play Store atau App Store. Seterusnya tetapkan profil dan mendepositkan wang ke dalam akaun. Selepas itu, imbas kod QR di kaunter pembayaran untuk melakukan transaksi. Bagaimanapun, setiap urus niaga memerlukan kebenaran PIN atau cap jari untuk tujuan keselamatan.

Untuk mendepositkan wang ke dalam aplikasi vcash, pengguna boleh pergi ke kedai Digi untuk memasukkan wang tunai di kaunter, atau perbankan dalam talian melalui FPX atau JOMpay.

Bagi pendapat kami, pembayaran mudah alih vcash sangat efisyen kerana kita tidak lagi memerlukan wang kertas untuk transaksi. Jadi tidak perlu lagi buang masa untuk korek poket nak dapatkan duit syiling bukan?


Samsung Galaxy Z Fold2 dan Galaxy Z Flip Harga pelarasan: RM6999 dan RM3999!

Berminat untuk membeli telefon Samsung skrin boleh lipat? Ada sesuatu yang menarik untuk anda apabila kedua-dua harga skrin lipat, Galaxy Z Fold2, dan Galaxy Z Flip akan diselaraskan, Galaxy Z Fold2 Harga baru adalah RM6999 (harga asal RM7999) dan Harga baru Galaxy Z Flip adalah RM3999.

Untuk maklumat lanjut mengenai Galaxy Z Fold2 dan Galaxy Z Flip, anda boleh menyemak laman web rasmi.


Qualcomm Snapdragon 835, Cip Generasi Baru Untuk Fotografi & VR

Qualcomm memberikan pembayang bahawa cip pemproses Snapdragon 835 akan menjadi sesuatu yang istimewa, dan mereka sudah pun bersedia untuk memperkenalkannya kepada dunia pada acara CES 2017 ini.

Dari segi aplikasi VR, cip ini menawarkan prestasi yang jauh lebih baik dari generasi sebelum ini. Bersama-sama pemproses grafik Adreno 540, visual dan audio lebih selari dan tiada masalah latency akan dihadapi oleh pengguna ketika berada di dalam mod VR. Tambah baik ini sekali gus meminimakan kesan mabuk akibat penggunaan VR.

Penggemar fotografi juga pasti akan gembira dengan apa yang ditawarkan cip ini. Penstabilan imej dan zoom juga telah ditambah baik dengan cip ini. Snapdragon 835 menyokong kedua-dua fotodiod dual dalam kamera dan menambah baik sistem autofokus hibrid.

Tambah baik terbaik pula dapat dilihat dari segi prestasi bateri. Fizikal cip yang lebih kecil menarik lebih kecil kuasa, penjimatan sehingga 40% dari cip sebelum ini. Selain itu, dengan pengenalan Quick Charge 4, peranti yang dilengkapi cip ini akan menjadi lebih efektif di dalam pengurusan kuasa.

Snapdragon 835 dijangkakan akan menjadi cip utama bagi peranti flagship untuk penggal pertama tahun 2017. Menurut ura-ura, Samsung Galaxy S8 mungkin menjadi peranti pertama yang dilengkapi cip ini.


Paten Peranti Boleh Lipat Apple

Susah nak menjangkakan konsep teknologi masa hadapan kerana kita kerap kali dikejutkan dengan fungsi dan ciri yang mengejutkan dari pengeluar. Salah satu cara untuk kita menjangkakan apa yang bakal hadir pada masa hadapan adalah dengan melihat daftar paten dan pembangunan perkakasan dan komponen.

Satu paten peranti Apple telah bocor dengan imej memaparkan sebuah peranti boleh lipat yang mengingatkan kita kembali ke zaman di mana peranti mobil boleh lipat Razr adalah satu peranti yang cukup cool. Konsep seperti ini membolehkan Apple meletakkan skrin yang lebih luas kepada peranti sambil mengekalkan saiz yang kompak apabila peranti tidak digunakan.

Lakaran paten ini hanyalah konsep dan tiada garis masa tertentu bilakah kita dapat melihat peranti ini direalisasikan, boleh jadi ianya akan berkubur begitu sahaja, ataupun ada pihak lain yang mengeluarkan peranti dengan skrin boleh lipat terlebih dahulu, kita tunggu dan lihat.


ASUS VivoBook 14 Kini Diperkenalkan – Dikuasakan Oleh Pemproses Intel 10th Gen & Grafik NVIDIA GeForce MX330!!!

ASUS telah mengumumkan Vivobook 14 (A413) yang dikuasakan oleh pemproses 10th Gen Intel Core i5 dan juga grafik NVIDIA GeForce MX330. Tampil dengan saiz 14”, menjadikan computer riba ini yang paling kecil dan hebat.

Dengan paparan NanoEdge tiga sisi memberikan nisbah skrin ke badan 84% dan juga paparan ini memberikan sudut tontonan yang lebah dan warna yang luar biasa untuk visual yang lebih jelas.

ASUS VIVOBOOK 14 (A1413) mempunyai rekaan yang menarik sejejar dengan spesifikasinya yang hebat. Didatangkan dengan tiga warna iaitu Dreamy White, Cobalt Blue dan Bespoke Black. Warna kuning pada kekunci Enter menghasilkan kemasan yang menarik sesuai dengan Gen Z.

ASUS VIivoBook 14 (A413) dilengkapi dengan pemproses 10th Gen Intel Core i5 dan grafik NVIDIA GeForce MX330. Kapasiti besar 512GB M.2 NVMe PCle 3.0 SSD memastikan ruang data yang lebih besar dan pantas.

VivoBook 14 (A413) juga didatangkan dengan Intel WiFi 6 mampun menghantar data dengan lebih laju, 3X laju dari WiFi 5, 4X kapasiti rangkaian dan latensi 75% lebih rendah.

Paparan NanoEdge tiga sisi mempunyai bezel atas dan sisi nipis 5,7 mm, memberikan 84% nisbah skrin ke badan untuk tontonan yang lebih mendalam.

ASUS VivoBook hanya berukuran 14” menjadikan computer riba ini sangat sesuai untuk dibawa kemana sahaja, semsuai dengan dunia masa kini. Berat computer riba ini hanya 1.4kg dan sangat nipis, berukuran 19.9mm.

Pengguna boleh menghubungkan VivoBook mereka  dengan peranti mudah alih dengan sangat mudah dan cepat menggunakan ciri Link to MyASUS. Papan kekunci yang menyala menjadikan penggunaan dalam keadaan gelap lebih mudah. Terdapat juga USB 3.2 Gen 1 Type-C (USB-C) ,USB 3.2 Gen 1, USB 2.0 ports, HDMI output dan juga pembaca kad microSD


Black Shark 2 Pro Tampil Dengan Warna Baharu Blast Orange Edition !!! Cantik Giler

Semua pasti mengenali jenama telefon pintar ini Black Shark 2 Pro yang sebelum ini hadir dengan 3 varian warna iaitu Shadow Black, Iceberg Grey dan juga Gulf Blue.

Kini, menerusi laman sesawang Weibo, ia akan dihadirkan dengan warna baharu iaitu Blast Orange Edition yang memaparkan kombinasi warna oren dan hitam.

Buat yang tidak mengetahui, peranti ini hadir dengan cip pemproses Snapdragon 855+ dan dipadankan dengan 12GB + 128GB. Ia dijual pada harga RMB2,999 (Kira -kira RM1,769) dan akan dijual secara rasmi di China pada 18 Oktober 2019 ini.

Beli Peranti Black Shark di Sini:

Artikel Berkaitan:


Waze Kongsi Tips & Ramalan Trafik Sempena Hari Raya Aidilfitri

Sempena Aidilfitri yang bakal tiba tidak lama lagi, pasti ramai berpusu-pusu pulang ke kampung halaman. Tapi! Terperangkap dalam kesesakan lalu lintas melampau boleh mengakibatkan mudah rasa tertekan. Justeru, Waze berkongsi beberapa ramalan trafik bagi membantu orang ramai merancang perjalanan :

Bersempena musim perayaan dan cuti sekolah, Waze meramalkan terdapat peningkatan sebanyak 18% dalam bilangan pengguna jalan raya yang aktif berbanding hari-hari biasa (Berdasarkan data waze dari tahun 2018).

Secara purata, rakyat Malaysia meluangkan sebanyak 72 minit sehari di atas jalan raya. Pun begitu, purata masa tersebut dijangkakan meningkat ketika musim perayaan – Waze menjangkanan sebanyak 15% bersamaan 83 minit. Purata jarak juga dijangkakan meningkat dua kali ganda berbanding 56km sehari pada hari-hari biasa.

Secara purata, Rakyat Malaysia mencatatkan 7.2 juta navigasi berkaitan makanan dan 9.7 juta navigasi berkaitan membeli-belah dalam penggunaan Waze secara bulanan. Oleh itu, jumlah tersebut dijangkakan meningkat ketika musim perayaan ini.

Waze mendatangkan pengguna untuk menggunakan waze sepanjang pemanduan bagi membantu mereka mendapat maklumat trafik dalam masa sebenar. Justeru, pengguna akan lebih mudah untuk merancang perjalanan dengan lebih tepat.

Gunakan Waze kerana ia sering memberikan informasi lalu-lintas yang cepat pada masa sebenar. Melaluinya, pengguna boleh memilih laluan terbaik termasuklah jalan tanpa tol.

Terperangkap dalam kesesakan lalu lintas yang melampau? Meriahkan suasana dengan memainkan muzik ataupun poscast menerusi satu rakan kongsi audio Waze, seperti, Spotify, Deezer, iHeartRadio, NPR, Pandora, Scribd, Stitcher, dan TuneIn.


Hasil Gambar Low – Light Dari Lensa Redmi Note 8 Dikongsi – Ehem…Boleh Tahan!

Makin dicurah, makin berapi! Redmi nampaknya terus ‘menjentik’ orang ramai dengan pewaris barunya, siri Redmi Note 8. Selepas berkongsi sample gambar daripada Redmi Note 8 Pro, kini Redmi berkongsi pula beberapa foto yang diambil daripada lensa Redmi Note 8.

Memetik imej dikongsi, Redmi Note 8 nampaknya bakal mempamerkan prestasi fotografi pada pengcahayaan rendah yang baik. Jika diteliti, salah satu daripada gambar ‘ditembak’ menggunakan Mode Super Night manakala satu lagi diambil dengan teknik long exposure. Imej yang terasil kelihatan agak mengagumkan. Sejauh mana hebatnya? Check this out!

[SUMBER]

______________________________________________________________

Artikel Berkaitan :


Google Mengatakan 11 Telefon Pintar Akan Menyokong Daydream VR Menjelang Akhir Tahun 2017

Platfom realiti maya Daydream telah dilancarkan oleh Google pada bulan November tahun lepas. Alat ini hanya dikonfigurasikan pada peranti Android sahaja. Melalui pengumuman kewangan, Ketua Pegawai Eksekutif Google, Sundar Pichai mengatakan bahawa ada 11 lagi telefon pintar yang akan menyokong Daydream menjelang penghujung 2017.

Setakat ini sahaja, peranti yang menyokong antaranya adalah Moto Z, ZTE Axon 7, Huawei Mate 9 Pro, Huawei Mate 9 Porsche Design, dan ASUS ZenFone AR. Manakala, terdapat dua model yang sudah diumumkan akan menerimanya iaitu Samsung Galaxy S8 dan S8+.

Ini bermakna terdapat dua atau tiga lagi peranti yang akan menyokong Daydream sehingga penghujung tahun 2017. Sehubungan itu, kita mungkin akan melihat Google Pixel 2, Galaxy Note 8 atau ASUS ZenFone 4 akan turut serta dalam pengalaman Daydream ini kelak.


Pakej Baru Pra-Bayar Hotlink

Hotlink mengemas kini pakej pra-bayar mereka yang kini memberikan pengguna lebih banyak data. Pakej RM50 sebulan kini memberikan anda 17GB data Internet dan 100 minit panggilan percuma ke mana-mana rangkaian.

17GB data Internet pada pakej tersebut dibahagikan kepada 5GB data harian, 8GB data Internet hujung minggu dan juga 4GB streaming YouTube. Di samping pakej RM50, pelanggan pra-bayar juga mempunyai pilihan pakej RM38 (15GB) dan RM30 (14GB).

Satu peringatan buat anda, aktifkan kuota data Internet untuk streaming YouTube dengan mendail *868#.


[TERTIRIS] : Gambaran Reka Bentuk Samsung Galaxy Watch Active 2 Muncul Di Media Sosial?

Kemunculan Samsung Galaxy Watch sebelum ini ternyata menarik perhatian sekaligus ramai yang tidak melepaskan peluang untuk memiliki jam pintar tersebut. Ekoran sambutan menggalakkan itu, kini muncul pula berita ketirisan mengenai Samsung Galaxy Watch Active 2.

Lebih mengejutkan, reka bentuk jam pintar tersebut kini dikatakan telah muncul di arena web. Memetik sumber, Samsung Galaxy Watch Active 2 didakwa disertakan dengan rekaan yang lebih kemas dan menarik. Ia juga didakwa ditawarkan dalam dua saiz berbeza iaitu 40mm dan 44mm. Selain itu, terlihat gelang berwarna merah pada butang kuasa sekaligus menjadinya sedikit berbeza berbanding model sedia ada.

Pun begitu, maklumat tertiris hanyalah ‘rumors’ dan masih tidak diketahui mengenai kesahihannya. Siapa tahu mungkin kita bakal melihat kemunculan jam pintar ini ketika pelancaran Samsung Galaxy Note 10 yang dijadualkan pada Ogos kelak? Kekal bersama eRing untuk lebih info terkini!

[SUMBER]


Reviu Eksklusif: MSI Prestige 14 Evo Ringan & Cantik! Prestasi Disahkan Oleh Intel Evo + Jangka Hayat Bateri Yang Lebih Panjang!

Selepas pemproses Intel Core generasi ke-11 dikemas kini, hampir semua komputer riba di pasaran telah mula menggunakan pemproses terbaru ini. MSI telah melancarkan komputer riba MSI Prestige 14 Evo yang baru mendapat pengesahan dari platform Intel Evo! Sekarang komputer riba ini berada di tangan admin, jom kita menilai kelebihan dan fungsinya secara mendalam!

MSI Prestige 14 Evo mempunyai reka bentuk yang lebih ringan berbanding dengan siri MSI Prestige yang sebelumnya. Ketebalan badannya hanya 15.9mm dan beratnya hanya 1.29kg. Peranti ini merupakan komputer riba yang sesuai untuk dibawa keluar. MSI Prestige telah menggantikan logo korporat baru MSI yang berbeza dengan gaya e-sukan. Dengan logo korporat yang baru, komputer riba ini mempunyai penampilan keseluruhan yang lebih ringkas dan cantik.

Badan MSI Prestige Evo 14 diperbuat daripada aloi aluminium, dan bahagian tepi penutupnya mempunyai reka bentuk potongan gerudi biru, memang menawan; pelesapan suhu panas di bahagian bawah disusun secara tidak teratur, membawakan rekaan yang unik dan kedua-dua sisi hujung depan juga menyediakan lubang pembesar suara.

Jarak papan kekuncinya yang sederhana, iaitu 1.5 mm dan memberi maklum balas sentuhan yang baik, pad sentuh di bawah menggunakan reka bentuk tanpa kunci dengan nisbah yang agak panjang, pembaca cap jari terletak di sudut kiri atas, dan bingkai pad sentuh juga mempunyai reka bentuk potongan gerudi biru yang sama dengan penutup mesin.

Bahagian kirinya dilengkapi dengan dua port Type-C Thuderbolt 4 dan lampu penunjuk. Terdapat satu set port USB 2.0, slot kad microSD dan bicu fon kepala 3.5 mm di sebelah kanan.

Prestige 14 Evo menggunakan reka bentuk galas sudut 5 ° yang tepat. Dengan penyesuaian sudut skrin, bahagian belakang komputer riba boleh dinaikkan dan memberikan sudut menaip yang ergonomik. Walaupun sudah lama menggunakan komputer riba, pengguna pun tidak mudah berasa letih.

Sudah tentu, komputer riba ini juga boleh diletakkan pada kedudukan mendatar 180 °. Pengguna juga dapat menggunakan kekunci pintasan F12 untuk memutar skrin 180 ° sehingga skrin dapat dikongsi dengan orang yang duduk di seberang. Apabila komputer riba terbaring rata, anda dapat melihat lubang pelesapan panas yang tersembunyi di bahagian atas papan kekunci.

Prestige 14 Evo dilengkapi dengan paparan FHD 14 inci, dan reka bentuk bezel yang  sempit dapat meningkatkan nisbah skrin-ke-badan dengan berkesan serta memberi ruang penglihatan yang lebih luas kepada pengguna. Selain itu, peranti ini juga mempunyai ciri penggunaan kuasa rendah 1.65w yang memenuhi spesifikasi Intel, julat warna sRGB 100% dan kontras tinggi 1200: 1, memastikan pengguna dapat menikmati visual yang baik.

Di samping itu, bahagian atas skrin dilengkapi dengan kamera video 720p 30fps, dan menyokong pengenalan wajah inframerah Windows Hello, serta dilengkapi dengan mikrofon.

Apakah pengesahan platform Intel Evo? Pengesahan ini bermaksud peranti memberi prestasi yang cemerlang dari segi kelajuan tindak balas, jangka hayat bateri yang panjang, sambungan Wi-Fi yang lancar serta kesan audio dan paparan yang sangat baik. Dengan pengesahan Intel Evo, peranti ini mempunyai konfigurasi dan prestasi hebat yang disebutkan di atas.

Prestige14 Evo boleh dikatakan sebagai komputer riba pertama di dunia yang dilengkapi dengan pemproses Intel Core generasi ke-11. Komputer riba ini juga mempunyai teras grafik Intel Iris Xe yang terbina dalam untuk memberi hingga 96 spesifikasi EU (unit eksekusi), video perkakasan decoding format AV1 dan menyokong spesifikasi Dolby Vision. Komputer riba ini dapat menghasilkan empat 4K gambar, dan dapat menghasilkan sehingga tertinggi 8K gambar untuk memberi pengalaman pengguna yang baik dari segi produktiviti, penciptaan, permainan, hiburan, kolaborasi dan aspek lain. Oleh itu, ketika menggunakan Prestige14 Evo untuk menonton video Youtube, kadar penggunaan CPU akan lebih rendah, lebih menjimat elektrik, dan mencapai kesan paparan yang beresolusi tinggi.

Tambahan pula, Prestige14 Evo dilengkapi dengan reka bentuk penyimpanan PCI-E Gen 4 yang berkelajuan tinggi. Peranti ini memberi kelajuan penyimpanan pepejal yang mantap untuk mempercepat proses kerja harian pengguna. Peranti ini juga dilengkapi dengan memori LPDDR4x-4267 yang mempunyai frekuensi yang tinggi tetapi menggunakan kuasa yang rendah. Peranti ini mempunyai kapasiti besar 16GB, memang lancar semasa multitasking!

Hayat Bateri Yang Panjang & Fungsi Pengecasan  Pantas

Prestige 14 Evo merupakan komputer riba yang direka untuk creative content creator dengan bateri tahan lama yang telah disahkan oleh platform Intel Evo. Oleh itu, bateri 52Wh yang terbina dalamnya benar-benar mencukupi untuk kegunaan sehari, sama ada bagi kerja ataupun hiburan. Yang terpenting, peranti ini juga menyokong pengecasan pantas. Bahagian dalam kotak menyediakan pengecas USB Type-C dengan kuasa output maksimum 65W. Peranti ini hanya perlu  mengecas 15 minit untuk penggunaan selama 1.5 jam.

Untuk mengimbangi kekuatan dan prestasi, Prestige 14 Evo mempunyai MSI Center yang disediakan bagi pengguna. Dengan fungsi ini, pengguna dapat menentukan program yang berbeza dan menggunakannya dalam mod prestasi yang berbeza mengikuti senario dan keperluan korang. MSI Center juga boleh mengoptimumkan sistem ke tahap yang baru.

Apa Kata Editor!

Dengan pengesahan Intel Evo, MSI Prestige 14 Evo dikatakan mempunyai prestasi yang baik dalam semua aspek termasuk prestasi yang kuat, jangka hayat bateri yang tahan lama, dan menyokong pengecasan pantas. Keseluruhan proses operasi peranti ini memang lancar~ Walau bagaimanapun,  MSI biasanya menghasilkan komputer riba e-sukan dalam ingatan admin, tetapi penampilan Prestige 14 Evo ini telah mengejutkan admin. Logo baru dan reka bentuk yang nipis dan ringan akan menyingkirkan stereotaip komputer riba e-sukan sebelumnya. Komputer riba ini memang sesuai untuk content creator!

Harga jualan MSI Prestige 14 Evo yang dicadangkan ialah RM5199. Pengguna yang berminat boleh membelinya di Lazada Concept Store, Lazada Flagship Store atau MSI Store. Untuk maklumat lebih lanjut, sila lawati laman web rasmi MSI.


Tanda Harga Xiaomi Mi 9T Pro Bermula RM1,599 – Jualan Rasmi Mulai 30 Ogos 2019

Barisan peranti Xiaomi kini menambah ahli baharu – Mi 9T Pro akan mula dijual pada 30 Ogos 2019 dengan harga jualan bermula RM1,599.

Peranti yang dikuasakan cip pemproses Snapdragon 855 dan 6GB RAM dengan pilihan ROM 64GB atau 128GB ini mempunyai reka bentuk yang sangat moden, di samping rekaan kamera swafoto jenis pop up style juga merupakan salah satu tarikan padanya.

Xiaomi Mi 9T Pro bersaiz 6.39” paparan AMOLED FHD+, kuasa kamera dibekalkan 3 lensa utama 48MP + 13MP + 8MP dengan sokongan AI dan mampu merakam video 4K pada 60fps. Rekaan pop up style pada 20MP kamera swafoto penuh bergaya, kerana lensa ini akan pop up bersama lampu mengikut warna kerangka yang ada di sekelilingnya.

Selain mempunyai reka bentuk bergaya moden, Mi 9T Pro juga berprestasi tinggi pada bidang permainan dan daya ketahanan, kerana ia membekalkan bateri berkapasiti 4,000mAh dengan sokongan pengecasan pantas 27W. Di samping itu, sistem penyejukan 8-layer graphite dan Game Turbo 2.0 memberikan pengalaman bermain yang sangat menakjubkan.

Xiaomi Mi 9T Pro yang dilengkapi pengimbas cap jari pada paparan ini ditawarkan dalam 2 pilihan, iaitu 6GB + 64GB dan 6GB + 128GB, masing-masing dijual pada harga RM1,599 dan RM1,799.

Anda boleh membeli melalui rakan e-dagang Lazada dan Shopee, atau di Mi Store mulai 30 Ogos 2019. Tersedia dalam 4 pilihan warna, Carbon Black, Flame Red, Glacier Blue dan Pearl White**.

(**Warna Pearl White hanya tersedia dalam 6GB + 64GB dan boleh didapati melalui Mi Store sahaja.)

📌 Shopee Xiaomi Global: Mi 9T Pro 64GB

📌 Shopee Xiaomi Global: Mi 9T Pro 128GB


OnePlus 9 Pro Korayamaji Flash Silver yang Akan Dilancarkan Secara Rasmi Pada 9 Jun!!

One Plus mengumumkan bahawa ia telah bekerjasama dengan Korayamaji, untuk memasukkan percintaan dan seksi Mechaji yang paling menarik ke dalam reka bentuk, menghadirkan 1500 One Plus 9 Pro Korayamaji flash silver gift yang akan dilancarkan secara rasmi pada 9 Jun.

Liu Zuohu, pengasas dan Ketua Pegawai Eksekutif One Plus, mengatakan bahawa Sora Yamaji adalah seniman trend terkenal di Jepun.

Dari segi spesifikasi, edisi terhad itu sesuai dengan versi standard One Plus 9 Pro. Secara khusus, ia menggunakan layar penuh 6.7 inci dengan resolusi 3216 × 1440, pemproses unggulan Qualcomm Snapdragon 888, 16 juta piksel depan, bateri 4500mAh, dan menyokong pengisian kilat tanpa wayar 50W dan pengecasan kilat berwayar 65W.

Dari segi gambar, One Plus 9 Pro dilengkapi dengan 48 MP + 50MP , 8MP + 2MP. Ia menyokong penstabilan imej optik OIS berganda.


ASUS ZenBook Pro 15 Kini Rasmi – Harga Bermula RM5,999

Bulan Jun yang lalu kami ada membuat laporan mengenai pelancaran ASUS ZenBook Pro 15, sebuah komputer riba paling premium yang dioperasikan oleh sistem operasi Microsoft Windows. Setelah 2 bulan menunggu akhirnya ditawarkan di pasaran tempatan dengan harga bermula RM5,999.

ZenBook Pro 15 membawa spesifikasi premium dengan sokongan cip pemproses Intel Core i9 terkini dan kad grafik NVIDIA Geforce GTX 1050Ti. Rekaan kerangka unibodi pada ketebalan hanya 18.9mm ini mempunyai satu keunikan, iaitu kehadiran 2 paparan skrin.

Selain skrin utama berukuran 15.6 inci, skrin kedua 5.5 inci yang dikenali sebagai ScreenPad ini lebih menarik kerana ia akan bertindak sebagai paparan skrin untuk aplikasi tertentu seperti kalkulator, membuka Spotify, kalendar, YouTube dan sebagainya selain fungsi touchpad.

Komputer riba ini hadir dalam tiga varian berbeza, varian pertama adalah Intel Core i7, NVIDIA GTX 1050 4GB, 8GB DDR4 RAM serta storan 512GB PCIE x 4 SSD, dijual pada harga RM5,999.

Bagi varian kedua mempunyai spesifikasi terdiri daripada Intel Core i7, NVIDIA GTX 1050Ti 4GB, 16GB RAM dan storan 1TB PCIE x 4 SSD, varian ini dijual pada harga RM 8,999.

Varian tertinggi dilengkapi dengan Intel Core i9 8950HK, NVIDIA GTX 1050Ti 4GB, 16GB RAM serta storan 1TB PCIE x 4 SSD, dan dijual pada harga RM 10,999.

Berminat, boleh dapatkan mulai hari ini di kedai pengedar sah ASUS di seluruh negara.


Siap Sedia! Super Mario Akan Tiba Disember Ini!

Perhatian! Perhatian! Peminat Super Mario semua! Pada bulan hadapan, atau lebih tepatnya pada tarikh 15 Disember nanti, anda semua boleh mula memuat turun permainan Super Mario Run pada peranti iOS. Super Mario Run adalah permainan official pertama Super Mario Bros untuk platform mobil. Ia ditawarkan pada harga USD US$9.99 (RM43.70).

Kalau takut terlupa, anda boleh layari laman web untuk mengaktifkan peringatan muat turun permainan ini pada hari pelancarannya.